url: =Counselling, Mentoring or Coaching koi hi zaw? :: ZOMI DAILY\nCounselling, Mentoring or Coaching koi hi zaw?\nposted on 24 January 2018 at 7:35 am Lomkholna: Article, Health, Nantalsuan\nIh ‘Nu’ gilsung pan ih piankhiat aa kipan, ih piicin dong’ hong kipattah kul a hihi. Pahtah loh makaihloh-in mi kisuak khollo hi. Ih sia-masapen nulehpa a kicih mahbang in, a tamzaw nulehpa in a khansuah ki hihi. Tua hi aa, nulehpa pen pahtahnalam-siamna khempeuh a kigawmna ahihi. Tuasiamnate lak ah, Nulehpa khutma zom-in, ih khancing na ding’ midangte zong a kihel thei, counselling, mentoring leh coaching te bangdan hiam? cih a tom in ih gennuam hi. I piicin semsem nading’ ngiimlehtup ih tangtunzawh nading-in a kisam kalsuanziading kihuhna,kilamlahna leh kimakaihna te’ a hihi.\nEimi sung-ah, a taangpi in, Counselling leh Mentoring cih kammalte’ ki zangei phadiak in ka um hi. Coaching bel tuukpeng(football) leh kimawlna (sports) uukte’n kiza phadiak a hi hi. Kalsuan kihuhnazia hoihmahmah a hiteeita zong, ki deihsaklua kisa-in, telkhinlopipi-in, zatna ding’ a munlehtual tek-ah ih zatsiamloh ciang’ buaina, ki telkhialhna leh lehtatna piangzawthei taleuleu hi.\nGentheih haksatna, tuahsiatna, cidamlohna leh dahnate tungtawn-aa piang’ lungsim-natnate a damna ding’ in ih vangik hongkuppih hongpuakpih, khuavakthak hong ihmuh nading-in kihuhna a hihi. Ih nuntaak sung-in, hunkhat teeiteei ah ih kisaptekding khat a hihi. A masapen-in, eilehei huhna ih kisaplam kitheih kul aa, hamsataleh huhna ih nget ding a hihi. Ih tuak hatsatna-te hang’in ih lungsim-ngaihsutna-ngei kemzolo in, ih nuntaak-luheek, lungsim-luanziate kilamdang in, a diakdiak in, thukhat peuh a pianteh, a khawltheipaklo liinna-launa cihbang aom aa leh midanghuhna kisamta cihna a hihi.\nHuhna hongpia theidingte pen ih lungsim-natna dungzui in, kiteelthei aa, pawlkhat bel mimawkmawk in hong huhzolo thei hi. Tua hun ciang-in, counsellinglam a sinlehsiam te zuan-in lamdik/maan kilahsak ding a hihi. Tua huhna hongpiate pen, kihonuam, pawlnuam-uh aa, hong lungvaksak, hong tawldamsak, suaktatak aa ih lungsim hong suahkhiasak leh ih thum ih tauna hongngaizo bek hilo, mimuanhuai, hong lungmuangsakmi-te a hi uh hi. Ih suahkhiat thute zong khinkhaisiammi-te a hi uh hi. Gamkhangto-te’ ah bel damna-siampu tawh kikup masak huai ci uh hi.\nHunkhat lai-in, Khamtung-Zogam lam-ah Pasian thugenna- Crusade khawng a omteh, crusade siimte-mimal in, counselling kineihpih cih kiza zeel hi. Lungdambawl ciang, hongpaiding’pa pen ‘wonderful counsellor’ kici aa, ‘a deihte tung, nopna omta hen’ ci-in ih kitaangko mahbang in, Counselling zong a kisam te’n kisaplamtel in, huhna ngettheiding thupi kici hi.\nIh nuntaakna a ki khangkhaizawk nading’ in kihuhna hi-aa, ih muan midang khat in ih nuntaakna hong telpih in, a maatuahkhak-theihna dungzui-in, mailam bangci kalsuan-gamtatding’ cih hong deihsak-gentheihna kizopnakhat a hihi. Mentor in hong genthute zuihloh phamawh hilo zeel hi. Suaktatak in teeltheih a hihi. Ih nunzia dungzui-in eilehei ih kitheihnang lampi’ hong khunsak uh hi. Mentor in thupiang thu-om khat ii a deihna, a cihnopnalian genpahlo aa, ih theihtheihna ding’in, dotna tuamtuam zangkawm in, akisapleh lamlakna, ngaihsutpiakna leh hilhna (advice and suggestion) tawh ei leh ei hong kimukhiasak hi.\nMentor tawh banghun ciangdong kizomding cih pen ciangtan omlo in, a kisam bangbang-in, kikuptohtoh ding a hihi. Lawhcinna pen kiho,kizop leh kimuhtuahna tungah kinga hi. Tua a hih man-in, a langnihtuak in nasepkhop kul hi.\nMentor hoih khat in, kihosiamna, kipiakkhiatna, thungaihzawhna, thutheihnopna(thuduhna-hilo), thutelmuhna, zawhna(vangliatna), a mahlehmah kimuanna, kizopsiamna(a hunhun in mitawh kizopna), muhtheih-baihding’ limlahsiamna, kikholhkhop-nopsakna cihbangte’ a neiding kisam hi.\nTuplehngiimkhat bangci tunding cih thapiakna leh tuhunlian aa- ihdinmun kitelsakna a hihi. Ih neihsa pilna, siamna eilehei bangci muhkhiat aa, bangci zatding cih a hihi. Siamsinna ah, theihlohlam kitheilo, theihlohlam kithei leh theihlam kitheilo cihbang in adawldawl in om a hihi. Coaching in, liimlangh(mirror) mai-ah ih dinciang, a hibangbang-in hong kimuhsakmah bang-in, ei pilna-siamna-thahatnate’ hong kimusak a hihi. Tua a hih man-in, ih theihna ihsiamnate eilehei bangci kitheihding leh a muibunpen ding in bangci zattheihding cih kihuhna hi aa, sangsia bang in, kihilhna(teaching and advice) hilo hi. Ih tupna ih tang’tun nading’in eilehei mah in, ihneihsa pilna-siamna zang-in kikalsuanthei cih upna a hihi.\nA tomin etkaakni cileeng, Counselling pen hatsatna tungtawn-in kingah lungsim-natna te a damna ding’in kibawlna(Therapeutic or Psychological healing) a hihi. Mentoring pen a siamsa ihmuan khat in hong makaih leh eiguaksang’in tuplehsawm kitang’tun baihzaw cihna hi. Coaching bel mentoring sang dawlkhat sangzaw ciding hiam? Pilna-siamna ih neihsa-te’ ih kiteltheih nading’in, kihuhna hi aa, eilehei tha-in, tuplehsawm tungzoding’ deihna a hihi. A thum in, mimuanhuai-thuthaangenlo (Kawlpau-in nohlong) hihding kul hi. A thuleh a muntek telding thupi hi.\nA tawpna ah, ei leh ei kithei aa,banghun ciang, bangdan in hong kipanpih, hong kimakaih leh hong kihuhleh cih theihding a thupiit-zahkhat in, a langkhat ah, ih huhte aa ding’in zong, muantaak-suantaak leh noptuamna ih hih ding kisam hi. Ei dinmuntek kitheihding thupi hi. Keimah a theipen, cihziautawh bangmah phattuamna omlua lawmlawmlo a hihi.\nZomite’ a tamzaw koimun-ah omzeel ih hi tam?\nA kicing zaw in a simbehnuam te’n:\nPrevious: Myanmar leh Thailand gamgi kikal ah gamgicing galkapte’n kisinna bawlkhawm\nNext: Kachin, Myitkyina aom Kanbawza Bank ah damiah lut, thein 920 puakhia


timestamp: atn

url: =A siangtho bangmah neihlohna ~ Dim Lun Zam :: ZOMI DAILY\nposted on 13 September 2017 at 7:15 am Lomkholna: Biakna, Dimlunzam, News\n“ Leitungah neih leh lam bang na nei a?” ci in Siapa in hong dong dihdih. “Tam lua hi ven ka neih” ka ci kik hi.\n“Tu lian in bel na van kholna ah khol phot tadih hi ve cin maw. Tua na van koih na pan in lakhia mah le cin zong, nang neisa hi tuanlo lai a hi ve.” ongci leuleu hi.\n“Bang a ci nuam na hi a sia aw?”\n“ Lai Siangtho limtak in en lehangh, leitung mite in na a neih theih nading thu om peuhmah lo”\n“ Sia aw, Lai siangtho in leitung na te neih theih na ding tampi gen hi lo maw?”\n“Gen taktak kei veh aw.”\n“Sia aw, nei;have, keia;mine, ama a;his, amau a;theirs, cih kammal te pen Lai Siangtho sungah om hi ven.”\n“Tua kamal te pen kamal a ki lekkikna pan a ki ngah hi. Thu khat pan in aman na ciang khat bel om hi.A hi zongin, tua sang in a cipnopna taktak khat om hi veh aw. Hebrew te Lai Siangtho kammal sungah,neihding (“to have”) cih kammal om lian lo hi. “Ken nei” (I have) cih bang ding kammal ding mahmah om lo. Tua ahih man in, Hebrewte kamin, leitungah nang bangmah neih khuan om peuhmah lo hi.\n“Tua ahih leh tu a I neih leh I lam aom vetvat teng e?”\n“Hebrew ah bel ahi tawh kibang cihna hi. Ataktak ahilo: Illussion ki ci hi. Nang a taktak ahih tak in na nei pai suak pah kei ding maw?A hihhang maw, nang pen leitung ah bangmah kemcip zo kei niteh. Na neih khempeuh pen tawlno sung bek a ding hi bek hi.\nNi khat ni teh hiteng khempeuh a vek in na khah khiat veve ding hi lo maw.Tu a a nei mahmah dan na kisak khak pen hong ki kawmpak bek leh hong ki ap pak bek hi ven. Tun na theih ding ah, tu a na neihsa pen nang a hi na cih khak leh thuman thutak tawh a ki tukalh a anungta hi pah teh.\nTua bangin na nuntak suak leh nang a ahi ngeilo ding khat nang a suah nuamlua in aki lailai leh abuaibuai na hi lel ding hi. Tua ahih man in, tua nate khah khia le cin bek thuman thu tak tawh nungta thei pan ding na hi ve. Tua ahih ciangin, thuman thutak tawh na nuntak nop taktak leh Hebrew sung ah nungta in.”\n“Na neih na ding in nei kei zaw ve.” (to have no have)\n“Hi lua hi, na nuntak nop leh neilo ding.” Na neih kei leh buaina veng hi.lungkhamleh lung hih mawh cih om lo hi.Tua na te nang a hi lo pi. Tua te deih man in vangik pua in nuntak kul zawzen samkei sa lua ingh.Bang hang ci ve.. na nuntakna nang a hi lo, nangnuntakna pen nang a hi leh na vangik tam lua ding hi ven.”\n“Ahih hang maw Sia, na khempeuh bel tawlno khat bek a ding hi khin sam kei e, I neih theih ding khat bel om leh ki lawm”. “ Nak hih lua e” Sia pa in hong ci kik.\n“Bang ahi tam”\n“Pasian…..leh ama thupha te, tua bekbek bel a ki nei taktak thei hi. Tua pen maw, hih leitung na khempeuh na khah suah ngam zahzah amaa kiangah a pai/amah anei na hi ve”\nThe Mission: Tuni in, neihloh na tawh nuntakna I thusim I sin ding. “Na neih teng, na vai, na buaipih nate, na haksatna te,na vangik khempeuh, na nuntakna teng khah khia in la, Pasian neih sawm in.\nPsalm 16:5; 2Corinthians 6:10; ! Thimothy 6:6-11\nJohnathan Cahn Day 30\nPrevious: Tulai Leitung Thuthang Tuamtuam te Updates (Sep 12)\nNext: Malaysia, Puchong sungah mawtaw Accident in mikhat si, mawtaw awkcip


url: =US gamsung khualzinna pawlkhat – 86 :: ZOMI DAILY\nUS gamsung khualzinna pawlkhat – 86\nposted on 28 March 2016 at 8:00 am UTC+9:30 Lomkholna: Article, Awnzapau\nHoover Dam, Nevada Pan Grand Canyon, Arizona\nKhua hong zin petmah ciangin Hoover Dam pan Grand Canyon lam masuan in ka paipai uh a, nitak nai 9:30PM in Grand Canyon gei mahmah a Williams acih khua ka tung uhhi. Zintunna motel ‘ Diamond Feather ’ te parking lot ah mawtaw khawlsak in motel saap man ka dot uh ciangin mi khat $ 50 bang hong ngen nuam in tamlua sa in, piaktaak sa lo ka hih manun’ ka pata un mawtaw tungah ka lum zaw uhhi.\nNumei naupang kihello in Pasian thupha tawh cidam lai tuak kogel bek ka hi uh a, amai ah ka tutna uh pen deih bangbang a kikhuang thei kitonsak thei in nuamtak phatak a ut bangbang a lup theihna ahih manin, innsung tekhtekh a lup ding cih zong Kawlgam sumin zan khat Ks 50,000 tak saapman piak zawzen dingin iplahhuai kasa tuan kei uhhi. Ka neu lai a ka nuntakna dan leh Kawlgam nuntak zia tawh ka tuatteh saaptaak kasa mahmah kei uhhi.\nKo mawtaw gei mah ah mawtaw SUV Honda Pilot te khat mah khawl aa, a mawtaw body hong kihuang geihgeih lai mawk ka mu kha laizang uh a, a sung aa ih lawmte zong manlah tuakh mah si uh ei.. cih san ziau bek in ko zong ka puansilh uh alum theithei dingin thuap in ka silh zawh uhteh mawtaw sungah ka lut pah vingveng uhhi.\nKei bel kikhangham ta veve ahih manin, silh ding puanlum hoih ka sak zah tawh ka kigingkhol kha bilbel a, zanciang khua hong dam pian tei hangin thuak hak ka sa kei hi. Ka lu ah sampo sah nawnlo ahih manin a vot ding ka lunghihmawh masa a, lukhum ci in lutuamna mawza kiphan vilvelte ka kengkha bilbel hi. Khuttuam leh sweater bansau zong ka keng hi.\nKa ngaihsut sangin khua a votzawk pen lamdang ka sak leh tuipi maai pan a sanna (elevation: 6000ft – 7000ft) huam vive a sang na gige khong tazen a, a vot mahmah ding mah hi ci’n ka khua-nung ciantheih mahmah phing hi. Mikangte bang in ka khualzin maa in laibu sungah a simsa a theisa a pai ka hi kei uh a, a bing pai ka hih manun bangmah peuhmah kithei khol peuhmah lo hi.\nKa lawmpa Mungno pen khangkhat ka lawh khit, ka upmawh sansat in zingsang lam ciangin a van puakteng hong phek hong thawi in a bombi tensa tungah a dang khat thuap in teengthuah hi. A sawt ciangin tua bek tawh lungkim zolo in mawtaw set hong in heater hong hon ciangin bel hong nuamtuam mahmah pah simtham hi. Khuavak philhphelh ciangin tho khia in Grand Canyon lam ka zuan uh a, zingsang nai 7:00AM in ka tung uhhi. Tua lai ah hotel a giak zong a tam mah bangin mawtaw tunga lum zong tampi tak na om veve hi.\nPrevious: Lawhcinna a piangsak na mipite hi ~ Hau Za Cin\nNext: Suangzang AG biakinnpi kaatna vai thunget pihni


url: =Malaysia Factory khatah numei 172 te zawhthawh thutawh sila bangin nasem in kikhumcip ~ ZD :: ZOMI DAILY\nposted on 29 March 2017 at 12:25 pm Lomkholna: Malaysia, News, Sawltak, World\nMalaysia, Klang vengsung Jalan Pasar aom Factory khatah numei honkhat zawhthawhthu tawh nasemsak in agawtbawl mahmah Boss khat kimankhia cih theStar pan kiza hi. Tua nasem te lakah Myanmar, Indonesia leh Malaysia gammi pawlkhat zong kihel uh cihi.\nA nasepna uhpen Bird’s Nest Factory kici Sente’n zatui in azat uh vasabu bawlna khatah hi a, Tuesday ni in Malaysia Home Ministry te’n akankhiat uh ahihi. Boss papen Datuk Title aneikhat hidepzawlai mah a, ahi zongin mihing lungsim neilo in, nasem numei te pen nikhat in nai 16 valval semsak in, tawlngakni cihbang piavetlo cihi.\nBird’s Nest Factory ah asempen numei bekbek akigawm in 172 tak pha uhhi. Boss papen kum 29 aphakhin khat hi a, Tuesday ni in Anti-Trafficking in Persons leh Anti-Smuggling of Migrants Unit te’n mankhia theita uhhi.\nHihpa pen “Anti-Trafficking in Persons and Smuggling of Migrants Act 2007, Immigration Act and Employment Act” cih thukhun tetawh thu kibawlding cihi.\nThunei te genkhiatna ah hih Datuk pa in nasem bekbek numei 172 nei a, tuate pen Myanmar, Indonesia leh Local Maalaysian pawlkhatzong kihel uh cihi. Nikhat in atawmpen nai 16 pan atungsiah utleh utloh tawh kisailo in na semsakden a, tawlngakni cihbang piavetlo cihi.\nNa asepsep uhhangin khasumzong hoihtak pialo in, piasunsun lehzong ahunlap in pia ngeilo hi. Pawlkhat acina in na semzokeileh khasum tampipi katsukgawp a, pawlkhat pen khakhat in RM200 leh RM300 kikal khawngbek ngahsak cimawk hi.\nHih Bird’s Nest Factory pen 2014 kumpek panin akipan hi a, hihsung ah nasem numei tengpen nasephun sawtlua leh nasep gimlua uh ahih manin atamzaw pen lungsimzong manzotak nawnlo hileh kilawm ci’n thunei te’n Reporters te tungah genkhia uhhi.\nMyanmar leh Indonesia panin nasem in apai tezong mundang ah ataikhiat theihloh nadingin Passport te kepcipsak uhhi. Tuaban ah pawlkhat pen Passport leh Visa tungah innteeng nasemding, Domestic Workers ding kici himahleh hih Factory ah semsak in khumcip cihi.\nNasem in aom numei tepen kum 18 pan 40 gual vivepawl hi uh a, asepzawh uhpen kum 2 pan kum 3 kikal asemcip vive hi uh cihi.\nRelated: Bangladesh Factory meikang hangin mi 23 si, 70 val liam ~ ZD\nHih Bird’s Nest Factory kankhiatna Operation ah akihel pen Selangor police anti-vice, gaming and secret societies division, Bukit Aman police, immigration and manpower departments cihteng hi uh a, akisam bangin thu bawlding uh cih kiza hi. ZD Sawltak #zomidaily\nPrevious: Coca-Cola bungtung ah mihing ek kimu ~ ZD\nNext: India ah naungek suakcil khat ahingtangpi in leisung ah kiphum\nTg. Dal Mun Mang (kum 24) sihvui hungeelna\nLaaitui Vontawite Mawtaw tuahsiatna (Oct 14)


url: =Hlutdaw thuthang: MP Pu Gin Kam Lian thusunna :: ZOMI DAILY\nHlutdaw thuthang: MP Pu Gin Kam Lian thusunna\nposted on 12 September 2019 at 6:56 pm Lomkholna: Myanmar, News, Zomi\nSeptember 10, 2019 ni Amyotha Hlutdaw ah MP Pu Gin Kam Lian in “2014-Census lai-in Chin state sung ah Taiyinta nam (53) om hi ci ciaptehna vai” a thusunna leh Union Minister Pu Thein Swe in a dawnkikna te tomlakna hi. (Kawllai pan Zolai aa ki letkhia hi-in, khialna/ kisapna om kha ding hi.)\nMP Pu GinKamLian’ thusunna:\n1) Chin state ah minam tuazahzah ki om lo cih a phual aa teng mipi in a ki thei tel mahmah thu hi.\n2) A kantel pawlkhat te in minam 6/7 khawng bek om ding hi ci hi.\n3) Nam (53) om in code-401 pan code-453 ciang gualpiak suk ziau pen khial hi.\ncode-402 a Meitei te leh code-431 a Naga cihte pen Chin state sung ah om lo uh hi\ncode-413 a Guite pen behmin hi\ncode-417 a Saizang leh code-424 a Tedim cihte pen khuamin hi zaw hi\n4) Chin state a mi omzah ii 1/4 bang a pha ding Zomi te leuleu ciang minammin (53) ah ki hello mawk hi.\n5) Tua hi-in minam (53) ci a 2014-Census a ciahtehna pen etkik kuul ding hi.\nUnion Minister Pu TheihSwe’ dawnkikna:\n1) 1931 kum, Mikangte ong uk lai a ki la Census aa kipan, a kumkum a beisa Census te bulphuh in a ki la toto, a nunung pen 1983 kum a, minam (135) pha cih pen mah a ki bulphuh a 2014-Census a ki la a hi hi.\n2) 1983-Census a minam (135) te pen code numbat ki pia masa in, tua lak a ki hel lo minam te pen code-914 ah ki-at sak hi.\n3) 2014-Census pen ki cing lo, huam kim lo, maan kim lo leh a kikhial tampi om cih genkikna on mah hi.\n4) Taiyintar phazah et kikna, puahphatna leh Taiyintar min te laihna, behlapna cih nasep te pen tangzai, haksa leh a hun kibat kul ding ong suak in, Tu ta dih in ki hih zo nai lo ding hi. Photo credit: Amyotha Hluttaw facebook page\nPrevious: Germany, Hamburg khuapi aateeng Pu Cin Khan Thang in hong nusia ta\nNext: US Tulsa pan Pa Gin Za Mung (Saipimual, Hatlang) in hongnusia\nA gualzo mite’n laisim hi ~ Dong Mung\nIraq, Baghdad City ah Car Bomb puakkham in mi 52 si, 50 val liamgawp ~ ZD


url: =Latest Nella Kharisma Lungaku Official Mp3 video Mp4 | ovi mp3\nDownload » Latest Nella Kharisma Lungaku Official\nDownload Lagu Latest Nella Kharisma Lungaku Official mp3\nNella Kharisma - Lungaku OFFICIAL.mp3" height="100px" width="100px"> Download Nella Kharisma - Lungaku OFFICIAL MP3 dapat kamu download secara gratis di Sini. Untuk melihat detail lagu Nella Kharisma - Lungaku OFFICIAL klik salah satu format yang cocok, kemudian untuk link download Nella Kharisma - Lungaku OFFICIAL ada di halaman berikutnya.\nJudul : Nella Kharisma - Lungaku OFFICIAL\nDownload : 1.020.497x ditonton\nDownload Lagu Nella Kharisma - Lungaku OFFICIAL Mp3 Gratis. Nella Kharisma - Lungaku OFFICIAL.mp3 gratis hanya untuk review saja, Belilah Kaset asli atau CD original dan unduh lagu aslinya di Itunes atau gunakan NSP/I-RING/RBT agar Musisi kesayangan anda dapat terus berkarya di Belantika Musik Dunia\n♫ Live Streaming NEW MONATA.mp3\nTags : Unduh Lagu Nella Kharisma - Lungaku OFFICIAL , Cari Lagu , StafaBand, 4share, bursamp3, wapkalagu, sharelagu, savelagu, kaguaz, download lagu, download mp3, planetlagu, harianlagu , emp3z, lirik lagu, youtube converter, mp3 converter, yt to mp3, mp3juces free, remix, mix, lagu terbaru, full album mp3skulls, mp3 skull, donlod lagu, mp3 terbaru, mp3 terbaru barat, download lagu barat gratis, mp3 terbaru download, mp3 terbaru dangdut, gudang lagu mp3, download lagu mp3 online, download lagu planetlagu, waptrick download lagu mp3, download lagu 4share mp3.


url: =Zomi leh khuathak ~ Lian Za Tuang :: ZOMI DAILY\nposted on 26 July 2016 at 7:00 am Lomkholna: Article, Lianzatuang\nZomite’n khuathak New Ciimnuai or New Tedim sat ding, cih thu pen thangah huai mahmah sa ing. Ahi zong tua ma-ah ih ngaihsut kholh ding thu tampi om leh kilawm ka sa hi.\nMidangte le ei Zomite USA tun dan kibang lo hi. Midang Chinese, Japanese, Korean, Thai, Indian cihte pilna tawh tung uha, tung phet mahin siavuan khawnga kipan nasep hoihnono tawh zum thupi khawngah nasep kipan pah uh hi, khangno zaw deuh laite’n sangkah zomto-in, tua khit teh nasep maban khat pepeuh pen mipil u liante tawh thuk takin hong kipankhia uh hi. Houston khuapi sung zongah Sente khuapi (Chinese town) cih oma lampi’ minte nangawn senlai tawh kigelh zihziah zen hi. Thangah huai mahmah ahih manin banghanga hiciang tung uh hiam cih ngaihsut huai masa mahmah hi. Mipil le mihau sa in tung uha, sumbuk thupi khawng nei uhin, amau nek le dawn silh le teente kicing zihziah saka, kumpi nasem sitni a kipan om zihziah uh hi, amau laka om mikang, mivom omte bang, nop salo uha tai sansan lel uh hi. Tua manin amau nget loh pi-in kumpi’n a piak ahi hi.\nEimite kumpi’n mun le mual hong pia mah leh zong, kua in company hong phut dinga, kua’n nasep hong guanin zum hong hong ding hiam? Ih ta i naute sangkah nading khantoh nading hong zekai mahmah ding hi mawk hi. Eimite pen US i tun tawh hi i kisak pah khaka i ngaihsut masak ding i sin masak dingte i phawk loh khak ding dah huai hi. Ih gam pilna niam lua ahih manin mi gam-ah i sin toh lai ding tam mahmah hi. Namdangte US a tun teh ESL pan GED, college zom to suak uha ei mite bel Sushi, Sen ansai le company kilut pah hi. Ei mi mipil khat thugen ka zak ngei khat; i mipih kawllai, manglai sim theilote i vei luat manin laibu hoih i sakte khawng suplawh liangin letkhia, hawmkhia ta leng, a tuate mah laisim uk loteng na hi zel uha ei mi lakah laibu kikhawng zo mahmah lo, ci hi. Kawlte bang pitek putek dongin bus tuankhawm, lam paikawm nangawn in laisim ngeungeu zen uh hi. Innsim-ah laibu kimu tek hi. USA ah zong eimi Pasian nasemte’n i mipih pau le lai theilohna hanga biakinn a zuan zolote veina tawh pawlpi tuamtuam kihong ta-a, tua bang mite mah kimu zolo zel thei hi. Pawi khat pepeuh a om teh kikhawm sun leh zong zukham sa khawngin kikhawm thei lai uh hi.\nKhantohna pen mikangte le a dang mivom, Bene (Spanish)te zong kikhai mahmah lai hi. Mikangte le a dangte omna khuasung, mawtaw, meileng khawlna stations le zumsung, innsungte sianthonate kikhai mahmah hi. Eimi pawlpi a thupit zahkhat in mikang pawlpi, community tawh kizom-a, amau tung pan pilna i sin tohtoh ding zong thupi ka sa-a, a diak-in i tate maban dingin mikangte pilna, minam itna, Pasian itna le lungsim siangtho a neihnate guksak taak mahmah hi. Eimite’n tu dongin i innsung, sabuai (table)te anbuk sungte dailenbuk sung puah dan hahsiang dan dong a kithei nai lo hi lai hi. Ih kongvang limlang sawpna (spray) nangawn zat dante dong a kisin tawm ding i hi pan hi. Pawlkhatte bang tutsa a dailennate a muhcil uh ahih manin a tungah din sa-in daileng bang ki-om ngei hi liang hi. Ei lam zato siavuan sem khat in hi lamte nurse khat i theih a theih loh tam mahmah dinga sin beh leh bel thei to pah ding hi. Tua ahih manin i theih loh lam thei-a, a sin huai a kanhuaite i sin toh ding thupi mahmah hi.\n1975 kumin Thai refugee camp pan US a tung Hmong minamte bang, California, Minnesota le Wisconsin khuapite ah teng uha US te 2000 census ah mi 180,000 bang a om in kiciamteh hi. Ei bangmahin lokho singpua hihna pan US a tung uh hi-a, mi tung pan pilna laak ding, sin ding cihte ngaihsun lo-in a mau le amau a hong din pah u teh tu dong mahin khantohna nei thei tuan lo uh hi. 60% Khangno kum 24 tungsiah pilna sang pen bel high school ciang bek tung uha, 7% bekin bachelor’s degree pan a tungsiah tung bek uh hi. 40% pen mizawng ci-a kiciamtehna nuai-ah om uh hi ci’n 2000 census bawlna pan kimukhia hi. Amau zong US a tun zawh uh kum sawm bang a phak khit dong mahun a omna inn (apartments)te sung nangawn-ah akkhawi uh hi, kici hi.\nUSA ah om ta leng mite tung pan pilna sina i kikhansuah kei leh bangmah khantohna i nei tuan kei ding hi. Tua manin ei Zomite ih omomna tekah eimi le eimi ki-it kipumkhat kawmin i kiim ate nuntakna pan thuhoih, pilna tampi i sin beha i ta i naute hoihtak khan suahin hi leng; nikhat hunkhat teh gamdangte pilna siamna mah tawh Zomi khangno tampi takin ih gam i lei hong vei ding uha pilna sangpi tawh hong puah ding uh hi. Tua ni ciangin tu-a i vision te haksa nawnlo ding hi. Z- Zomite hanlungciam khangto diam!!!\nZomi khat hihna tawh\nLian Za Tuang\n1624 Westlake Dr. # 2403\nPrevious: USA gam aa nungtading khatbangin hongsang zoding uhhiam? (2)\nNext: Vondeih Kep Ding – 35 (Pau Khan Kap)\nZomi leh Chin min zatna ~ C. Thang Za Tuan


url: =The 128th Anniversary Celebration of Siallum Fort ~ Thu Tatuam (Siyin News)\nThe 128th Anniversary Celebration of Siallum Fort\nFriday, May 12, 2017 Sizaang Thu 1 comment\nSiallum Fort, P. O. Thuklai 03042 Chin State Conductor Rev. James Nang Khai, Vlk 125 Secretary LTT simna “ Minam le Ngam itna” Ex. 2:11 Kipatna Thungetna Pa Pum Do Pau Saillum Kulh thusonna Pu Vungh Ko Khai No Min No Min 1. Pu Lian Kam Chief 1. Lia Nang Lamh Huai 2. Pu Mang Vum 2. Lia Cingh Khat Vung 3. Pu Tuang Vungh 3. Lia Cin Tun Khan Cing 4. Pu Pau Suangh 4. Lia Ngo Suan Cing 5. Pi Huai Nuam 5. Lia Nuam Neam Cing 6. Pi Lian Vung 6. Lia Kap Dim Za Neam 7. Pu Seam Pau 7. Lia Neam Saan Vung 8. Pi Koi Vung 8. Lia Cingh Pum Man 9. Pu Khup Vum 9. Lia Hau Do Neam 10. Pu Khai Suak 10. Lia Vung Thian Huai 11. Pi Vung Neam 11. Lia Pum Lun 12. Pi Ot Huai 12. Lia Kim Khan Huai 13. Pu Lamh Khup 13. Lia Cing Suan Ciang 14. Pu Zong Thuam 14. Lia Cing Dim Ciang 15. Pu Za Vum 15. Lia Dim Suan Cing 16. Pu Thang Hau 16. Lia Ciang Lamh Dim 17. Pu Lu Kam 17. Lia Dim Khan Za Cing 18. Pu Son Suangh 18. Lia Vung Saan Dim 19. Pu Zong Awn 19. Lia Nang Thian Saan Huai 20. Pi Lam Ciang 20. Lia Dim Lamh Vung 21. Pi Uap Niang 21. Lia Cing Mun Pau 22. Pi Niang Ciang 22. Lia Vung Thian Uap 23. Pu En Kham 23. Lia Vung Pum Huai 24. Pu Pau Lam 24. Lia Ngin Man Cing 25. Pu Hang Sing 25. Lia Cing Don Nuam 26. Pi Dim Ngiak 26. Lia Mang Thian Saan Huai 27. Pi Uap Huai 27. Lia Huai Khan Vung 28. Pu Tun Mang 28. Lia Vung Cingh Khai Pa 18 + Numei 10= 28 ~ Amai pan Lia Dim Uap Vung ~Thungetna Pastor Esther Cingh Khan Dim ~Doxoly ~Benediction ~ Group Photo zaina ~ Excursion\nibu siti aisya May 17, 2017 at 3:36 PM


url: =Timoti Masa 6 | Siantongluan.net\nTimoti Masa 6\nTimoti Masa 6 |\nKuamah in Pasian min leh i thuhilhnate hong gensiatsak lohna dingin sila khempeuh in a tote uh zahtakbawl ta uh hen.\nThu um mi to-in a nei silate in upna sungah sanggam khat hi hang, ci-in ngaihsutna tawh a tote uh zahtakbawl loin omkha kei uh hen. Amaute nasepna hangin hamphatna a ngah mite pen thu um mi leh a it uh mite ahih manin a hoihzaw-in a sepsak ding uh a kilawmzaw ahi hi.\nTopa Jesuh Khrih thu tawh a kituaklo, i biakna paizia tawh a kilehngatin thu tuamdang a hilh mite pen,\na kiphasak mawkmawk hi uh a, bangmah a thei hetlo ahi uh hi. Tua bang mite in thu kisel thu kinial cihte ut belin nei uh a, hazatna, lungsim kituahlohna, kizahkona, a sialamin ki-upmawhnate piangsak uh a,\nthuman thutak zuiloin, a lungsim paizia uh a man nawnlo, biakna pen hauhtheihna ding lampi bekin a ngaihsun mite in a tawntungin kitot kiselna a piangsak uh ahi hi.\nPasian biakna hangin a neihsateng tawh a lungkim mite pen biakna in mihau a suaksak takpi mah ahi hi.\nA taktakin ci lehang, leitungah mihingin i suah laitakin sumlepai tawh i suak kei a, i sih ciangin zong leitung panin bangmah i keng thei tuan kei hi.\nTua ahih manin annek tuidawn, nikten puansilh i neih nak leh a phazo ahi hi.\nAhi zongin a haunuam mite in ze-etna a tuamtuam thuak a, duhhopna huaihamna a haivai thute-ah awkcipin, haksatna leh siatna a tuahlawh uh hi.\nSum deihluatna in siatna namkim piangsak hi. Mi pawlkhat in sum deihlua liang uh ahih manin a upna panun pialkhia-in gimna lungkhamna tampi a thuaklawh uh hi.\nAhi zongin Pasian mi ahi nangmah in tua thute khempeuh pelh in la, thuman thutak, Pasian deih bangin nuntakna, upna, itna, kipna, leh lungnemna na neihzawhna dingin hanciam in.\nUpna thu-ah hoihtakin nawksuak in la, mi tampi zakin na pulaksa, Pasian in nangmah a hong piak nuntak tawntungna lenkip in.\nNa khempeuh tungah nuntakna a pia Pasian, leh Pontias Pilat mai-ah hangtakin thu a gen ngam Khrih Jesuh mai-ah nang ka hong thupiakna in:\nI Topa Jesuh hong kilatkik Ni dongin paubaanna leh mawhsakna om hetloin nang hong kipia thute na zui in.\nKumpite Kumpi, topate Topa, thupha ngahin amah bek a lianpen ahi Pasian in hun a sak khatpeuh ciangin Jesuh hong kilangsak kik ding hi.\nTua i Pasian bek mah a si theilo hi a, khuavak pha mahmah sungah om ahih manin kuamah in a kiang neh theilo hi. Kuamah in amah mu ngeilo a, zong mu theilo hi. A tawntungin amah kipahtawi hen la, vanglian tawntung ta hen. Amen.\nTuhuna a hau mite kisatheikha loin, a kiplo hauhnate muan leh suanin neikha loin, eite in nuamtakin i zat theihdingin citna tawh a hong pia Pasian a muan a suanna dingun na hilh in.\nA hoih nate semin, gamtat pha-in, citna lungsim nei-in midangte a hopnopna dingun na hilh in.\nTua hi leh mailamah amaute nuntakna ding bulpi taktak ahi neihsate, amau-a dingin a khol mite ahi ding uh hi.\nTimoti aw, nang tungah a hong kipia thute hoihtakin na zui in. Mi pawlkhatte in, "Thu theihna," ci-in a ngaihsutkhak uh, Pasian thu tawh a kituaklo, thu kihai selnate na pelh in.\nMi pawlkhatte in tua bang pilna a nei-in kingaihsun uh a, upna thu bulpi khahsuahna-in a nei uh hi. Note khempeuh tungah Pasian dikna thupha hong tung ta hen.\nTedim Lai Siangtho / Laibu: Timoti Masa 6


url: =Zomi (300) Val Sang Akahna Jenks Public Schools (USA) Pan ZEC (Malaysia) Hawhta Ding :: ZOMI DAILY\nZomi (300) Val Sang Akahna Jenks Public Schools (USA) Pan ZEC (Malaysia) Hawhta Ding\nposted on 9 July 2014 at 1:23 pm Lomkholna: News, TgKham, Zomi\nZomi (300) Val Sang Akahna\nJenks Public Schools (USA) Pan ZEC (Malaysia) Hawhta Ding\n(Hih thuthak pen, ZEC panmun neite, Sang naupangte Nu le Pa te leh a lunglut mipih akuama peuh tung theihsakna ka gawmkhop ahihi. Laigelhzia ki telpih ni.)\nTulsa Khuapi sung aa teng Zomi naupangte ii pilna sinna Jenks Public Schools (JPS) Sangte-ah, High School (Tan 9-12) Sang naupangte Manglai a hilh Sianu Mrs. Pamella Garvin pen, Malaysia aa Zomi naupangte tawlngak hun omlo-in kum (7) sung a pantah khin Zomi Education Center (ZEC) a vaan dingin JPS thu vaihawm makaite-in a sawtlo-in Malaysia paita ding hi.\n2013 lai pekpan hanciamna kinei toto hi aa, ei lampan ki thalawp ngaklah mahmah hita leh 2014 sungin hong piangthei pan ahihi. Hun saulo sungkhat ahih hangin sum tampi a beiding khualzinna leh a nek le dawn vai khempeuh JPS in sikding cih thukimna March 26, 2014 ni-in kipsak zo pan uhhi. Tuazawh a sawtlo-in mipi muh dingin zong facebook pan tangko pah uhhi. Zomi te vaan ding pen, amau Siate khat le khat zong ki lungdampih mahmah uhhi. (Ka principal nu bangin hong lungdampih-haza liangin amah zong painuam mahmah, ci hi.)\nVeina leh sepkhiatna kigawm icihte leh Mrs. Pamella Garvin ii thu atomin\nHih ZEC a hawhtheihna ding vai pen, amah ngiatin Zomi naupangte leh naupangte mailam ding vei masa hiphot hi. Sang panin, nang va pai-in Zomi te vei huai, Zomi te va pantah in aci ngei hivetlo hi! A vei khitteh amah ngiatin semkhia ngam, khualzinin lamlah huaite lamlah ding kiphal hi. Tua nu, tua pa pai leh ee, cilo hi. Tua veina leh amah ngiat a kipiak sawmna pan hih vai hong tangtung theiding suakpan hi.\nUSA gamah Sang Sia septheihna ding license tawi hamtang kul; License tawi zawhna ding ciang pilna sinna pen Master ciang kahte bang bekin mun kician ah Sia semkha bek uhhi. Sianu pen Manglai hilhna lamah Bachelor khitteh Master zosa khat hi-in, a pasal engineer khat leh a tate tawh innkuan nuam nei khat ahihi. Private Schools ah kum (4) val Manglai hilh ngei aa, Middle Schools ah kum (6) val leh High Schools ah kum (6) val lai hilhkhin hi. Manglai hilh cihteh, a mangkangte hilh sang bang Zomi te dan aa\ngamdang mite lim hilhzaw, kivazaw lai hi. Manglai bek hilhlo leuleu hi. Subject dangte zong, gentehna GED phi nuamte aa ding khawng hilhthei leh lamlak thei mahmah lai hi. (Deihsakna aneih zia zong tuciang kum khat val kizopna sungah tel muh sinsen ing. Hih ZEC hawhna ding vai bekbek, omna kibatloh tawh e-mail zang aa ki thuzakna-ah kum khat val, nipi kaal sim phial mah Zomi te aa ding ahun pia ngam, pia zo mahmah mawk hi! A geelzia ding khat kiging khollopi genkhia mawkmawk masalo-in, amah ngiatin semkhia ding ahih kei leh vision hoih a muhtheih man, athu le vaite a theihman peuh tawh vaihawm sawm hetlo hi.)\nJenks Public Schools leh Zomi Sang naupangte thu atomin\n1908 kumpan a kipan ahi Jenks Public Schools ah Tan Lang pan Tan 12 kikal Sang naupang kigawm tul sawm (10,000) val pha hi. Sang Sia vekpi kigawm 529 pha hi. 2009 kumin a (100) veina graduation ah Senior (Tan 12) bekbek (715) in Sang zawhna laipi leh lukhu nelkai ngahthei uhhi. Thukhun tawh ki makaih siamna leh lai sinzia, a laisinte mahmahah a minthang Sang khat ahihi. A beisa Laisin kum 2013-2014 ah Zomi (Tan Lang pan Tan 12 akah kigawm) 300 val tham pha ding hi. Tulsa ah Zomi ki tun’ behbeh ahih manin, ki behlap den ci uhhi. Nung kha (2014 May) sungin Jenks High School pan High School zawhna lukhu nelkai leh Diploma laipi a ngahthei Zomi (22) pha hi.\nBanghang ZEC ah pilna sin Zomi naupangte vei uh\n2013 March kha sungin a masa pen JPS thu vaihawm pawlkhat leh Sianu tawh kimeltheihna om masa aa, tuazawh aa kipan ki thuzakna leh amau lampan galtai Zomi naupangte pilna sinzia, ZEC vaihawm zia aa kipan thu tampi a hunhunin hong dong zelzel uhhi. Manpha sa mahmah uhhi. (2010 June kha masiah volunteer takpi tawh ka naupangte uh hunbit lai hilh in Sang vaihawmna sumbeite haksa pi-in hanciam hi ungh, kacih leh, ZEC Sia khat pen hong zahtak semsem bilbel uhhi. ZAM 2006-2010 mapina nuai aa nasem khat aa ding a lamdan’ loh hang US gammite aa ding na lamdang mahmah in, bang ne, bang dawn, kua khawngin hong panpih hiam cih hong dong phapha uhhi. Hong vei tektek zawlai uhhi.)\nJPS in hih bangin Malaysia aa omlai Zomi naupangte aveina pen, ZEC in Zomi naupang tampi JPS ah pilna sinzom thei dingin a pattah khitna zong ahang khat ahihi. JPS kah laitak ZEC 2007 – 2011 Sang naupang tawm hetlo hi!\nBang ngimna bulpi tawh ZEC hawhding\nEnglish Language Development Program tawh Zomi naupangte mailam saupi aa ding, Zomi ZEC Sang naupang a za tampite aa ding hong makaih, lam hong lakna ding uh lunggulhna lianpi ahihi. Zomi naupangte ii Mangpau, Manglai sinzia ding makaihna leh, Mangpau, Manglai thupitnate hong laknuam masa uh aa, Subject dang tuamtuam leh Sang khan sung ki makaihziate, Sang naupang makaih ziate zong hong laknuam uhhi. (Thukhat ah, gam minthang US pan hong paiding ahih hang UNHCR vai, gamthumna tun’na ding vaite thei hetlo hi. Tua mah bangin, US gammi cihpah sam hang piakkhiat nasep nam khat ahi laihilh nasep sem mi khat ahih manin laihilh zia leh laihilhna simloh ZEC hong panpihzo hetlo ding aa, a giahna ding zong ZEC-T aki kipsak dektak man hi aa, piangsamlo ahih manin hotel hiamkhatah agiah kulmai kha ding; Ka kikup laitak uh hiphot hi.)\nVaihawm masak hunbei mahmah hamtang\nLai hilhzia, bang laite sinsak, Siate ii nasep zia cihte aa kipan galtai naupangte panpihna thu tampi Jenks Public School pan hong dong toto uh aa, amau kiang akah laitak ahi hetlo Zomi te zong vei uh ahih manin angtan’ huai mahmah hi. 2013 kum kipat lam pek pan ZEC hong hawh nuam uh himah leh, vanleng sap leh a bei zah ding teng board (thukhentatte) tung ngettheihna ding ki hanciam aa, ZEC leh Malaysia Zomi khangno-naupangte thu le vai kicing takin pulak masak ding kisam ahih manin kuppihna kinei toto thei hi. Kum khat dektak bang hong beiziauh khitteh 2014 January kha sung aa a beiding teng a ngetna kibawl pen, March khabei kuan teh piakding khentatna neizo pan uhhi.\nZomi naupangte leh ZEC Siate mailam aa ding thupi\nKum bangtan taam ding kitheilo Malaysia ah, pilna leh theihna sinlo, Sang akah pilna-siamna sinte tawh kithuahlo Zomi naupang khat ii mailam ding na lunggaih sak ngei hiam? Hih naupang khat, lai leh siamna tuamtuam hilhlo, ih Zolai, ih ngeina, ih tangthute hilhlo-in a kum cingsak toto lel ding ihiam? ZEC in kum (7) val Zomi naupangte a pattahna sungah, aki simzo nawnlo gualzawhna leh minam hong tawisang, hong pulak zo zahin matutna kicing mahmah ki neizo khin hi. Gamthumna atungsa ZEC Sang naupang za tampite lawhcin’na tuamtuam zong ki mumu, ki zaza khin hi. Gamthumna lunggulhin aa omlai Zomi naupangte, gamthumna a tun’ma-in a kicingthei pen leh a kicing zaw semsem pattah zawhna neihding lunggulhna hiden hi.\nZomi naupangte aa ding bek ngimna tawh hih program/vaihawmna ki hanciam hetlo hi. ZEC hunbit Sia, Sianu te aa ding zong, USA khawng ah aki nei tangtang professional development ci uhin, naupangte laihilh zia, makaih ziate a picingzaw aa kihilh/kikupna, ahih kei leh training hun zong, Sianu Mrs. Garvin tawh picing takin ki vaihawm ding hi. Bek thamlo-in, gamthumna mitsuan vive ihihna zui-in, gamthumnate-ah ZEC Sia/Sianu khatin ama mimal maban leh ngimna, tupnate koici hanciam huai cihte aa kipan, bangci lampi, bangci nasepte, bangci Sang zopna ziate kigin’kholh theihna om ding hiam cihte Sianu in picing takin hong makaih ding hi. (Kei mahmah mimal ii tuahkhak thu tampite zui-in, hih education lam nasep ih hanciam teh Malaysia aa ZEC hunbit ih sepzia, ih hanciam ziate leh USA aa High School ah ih sepziate, naupangte panpih ziate aa kipan, ei mimal ngimna/tupnate zong bangcidan lampi zuihhuai cihte, ZEC Siapite tung Sia khempeuh aa ding a tomkim thei penin ong gelh/khak toto ding hi’ng. Tuatung tawnin, USA ah Sang lam ih sepsawm kei leh zong Sang pilna sintheihnate aa kipan ei mimal nasep/pilna mabante Sianu Mrs. Garvin tungah sinhuai, dothuai thu tampi mukhol pah ding hi uh teh.)\nProgram Thuvanpi ding Sia Tuang (ZEC-T)\nHih program/project vai khempeuh ah, Mrs. Garvin ZEC a hawhsung teng vai om khempeuh aneng asii a makaih ding, a thu vanpi ding ZEC Sia sungpan nasep kum a tampen leh education vai a telpen khat ahi Sia Tuang in ahihtheih tawp tawh hong hanciam ding hi. A hanciam khin hizaw aa, Mrs. Garvin a khualzinna ding sum le pai a\nkipiak khit taktak buang teh bel, thu le vai a kisam a om leh Sia Tuang ka dotzel ahihi. Bang ni koi Center ah hunzang ding, bang ni ZEC Sia khempeuh tawh hun zangkhawm ding cihte aa kipan a kicingin ZAM leh ZEC Siate tung a sawtlo-in ong khakzawh sawm ingh.\nTua tawh kizui-in, adeuhdeuhin ZAM pan ahi zong, ZEC Head Teacher te-in ahi zongin ma na pangkhawm ding na hih manin vai haksa lua omlo dingin ka lamen hi. Tha lawphuai sa mahmah ing.\nAngtan’ huai theihsakna\nHih amasa ahi USA aa High School minthang khat pan ZEC aa pilna sin Zomi naupangte vaan ding thu manpha pen a tomkim theithei-in kong gelh hi. A taktakin, hih thu hang tawh Zomi khangthak naupang tampite maban leh Zomi te ii thu vaihawm zawhna namdangte, zumpite-in hong muh semsem ziadingte a hunhunin ong gelh-hanciam ning. A masa-in, UNHCR-Education panin zong, Sianu tawh kimuh khak hun ding na lawp mahmah ungh, hong cikhinta hi. ZEC in UNHCR tawh lengla thupi kimu sak cih vaihawm zo leuleu ding hihang. Ngimna leh ih maban lunggulh tampi omlai hi!\nTg. Kham @ Khampi\nPrevious: Pasian’ hong piak, Kha thupha (Job 32:8)\nNext: Kidophuai Malaysia khuahun (July 10, 2014)\nVideo: United Airlines te vanlengkhat vandawn ah Engine kiakhia dektak\nPa Khup Suan Dong (Gualnam) hong nusiatna hanga Dahna Pulakna\nAnnek Kawma Kihona ~ Hau Za Cin\nTutung Tonzang zato ah zinpi neihna vai ah\nUSA, Jacksonville pan Tg. Vungh Suan Thang (Keizang, Suante) in hongnusia\nKhangno leh Pilna ~ GS Pau\nLorry leh Perodua mawtawneu khat ki maiphutkha, mi 1 si\nKhangthak Zomi te khualzinna ah Phawkdingthu\nGamdang zinna: Kawlgam paina ~ Rev. Khup Za Go


url: =Bawlung Siam Zidane le Khedap - TUNGZANG NEWS\nBawlung Siam Zidane le Khedap\n" I once cried because I had no shoes to play football with my friends, but one day I saw a man who had no feet, and I realized how rich I am." - Zinedine Zidane\nLeitung ah bawlung siam mahmah a minthang Mr. Zidane kammal ahi hi. "Ka neu lai-in ka lawmte tawh bawlung ka suih khopna ding bawlung khedap nei lo-in ka kap ngei hi. Ahi zongin pasal khe tawng khat ka muh ni khatin kei le kei ka hauh lamtak ka kiphawk thei pan hi." Khat veivei, eite in zong I deih, I lunggulh I neih zawh pak loh teh ei neih bang a nei zo lo zong aom ahih lamtak phawkin I neih bangbang tawh a lungkim zo I hih ding thupi hi. Deih genin pan leng mihingte kihuaiham toto ding-a, mong nei lo deihna a nei I hi ding-a, lungkhamna kiguanguan I hi ding hi.\nA dang khat leuleu ah, hanciamna a thupit lam I gen nuam hi. Zidane in a neu lai-in khedap nei zo keng ci-in bawling sui lo-in om hi leh leitung ah minthang vangvang het lo ding hi. Na khat pepeuh ukin sep ding bawl ding I kipat sawm ciangin tua nei lo, hih kisam, tawm vei ngak lai phot ning, ka lawm dingte mahmah piang sa keng,.. cih bangin paulap I zon tohtoh sawm leh a piang zo lo ding vive hong hi ding hi. Siam nopna, theih nopna, ngah nopna lungsim phu velvel I neih masak nak leh 50% pen a kigual zo khin ahi hi. Lunggulhna kician I neih nak leh a lampi ding hong kihong toto ding a ni khat ni teh pelmawhin gual zawhna ahi ciang khat I ngah hamtang ding hi.\nKhangnote Sang I kah leh lai-ong nop man, degree ngah nop man bek tawh lai-sin lo-in, theihnopna, deihna takpi tawh sin ding kisam hi. Tua hi leh bel I sinte kizang thei bek dinga I sunmangte hong tangtung zo ding hi. Ka zak ngei Lai Siangtho lam siamte thugen, Kumpi David in Pasian a dingin Biak Innpi lam nopna lungsim a neih in 50% zo sak khin hi kici hi. A ma khangin Pasian in a lamsak loh hangin a tapa Solomon in a Pa David gelsa teng a zom to hi lel hi kici hi. Lunggulhna + hanciamna + lampi maan = Gualzawhna hi a, tua guawlzawhna sungah Pasian mun I piak ciangin lungdamna piang bek tham lo, midangte a dingin thupha I suak ding hi.


url: =Tulaai leitung Thuthang Tuamtuam Updates August 24, 2014 :: ZOMI DAILY\nposted on 24 August 2014 at 2:40 pm Lomkholna: Khawmpau, Myanmar, News, World, Zomi\n· Zomi te mabanding bangcihding cihtawh kisai in Zomi Forum Yangon khuapi ah August 23, 2014 ni in nasiatak in kibawl a, alamdang tak in kawlgambup media te bekthamlo, kumpi te Media ahi MRTV tengiat nasiatak in delh in thuthak la uhhi. Mipawlkhat te bang in Media te hahsap keei cihbang hilo in khoh zawhloh liang in Media te thudong nuam kiphutlum dektak uha, Imakaipi tea hi Pu Chin Sian Thang, Rev Dr Simon Pau Khan En te bang husam dektak uhhi. Media kheempeuh ah Zomi minampi ahihna kipulaak zihziah in kawlgambup linglawng sak hi.\n· Kawlgam ah akhangtolo peen leh azawngpeen nihna Rakhiang state ah Federal kumpi phualpan zatding a kipia sum vaal hi ci in Rakhaing state kumpi te in August 23, 2014 ni in kawlgamsum Kyats Aawn 10,300 Federal kumpi tung ah ap kik uhhi. Hih thu hang in Rakhiang state teelcing palaai te phung neunau keei uhhi.\n· Israel gaalkaap te in Gaza khuapi sung a om apartment dawl 12 sung a om mipi te minute 30 sap in kihemding in thupiakhol uha,tuakhit ciang August 23, 2014 ni in kapzan uh ahihman in mi mi 10 si in 22 liam uhhi. Gaza pan Hamas ten Rocket tang 70 tawh Israel August 23, 2014 ni in kapphei uha, Israel ten Vanleeng tawh 60 vei bomb khiatphei uhhi.\n· USA gam Ferguson Khua Missouri state ah mivom tangvaalno khat mikaang palik khat akaplupna tawh kizawitawn in Palikte in thau atawiciang azatdanding tawh kisai etphat ding in President Obama in August 23, 2014 ni in thupia in taangkokhia hi. Hih mivomno pa kikaap lupna mah lungkimlo in mipi 1,000 vaal in New York khuapi ah August 23, 2014 ni in lungphona nasiatak in nei uhhi.\n· Central African Republic gam Bambari khuakiang aom Suai tawhna dum khat August 23, 2014 ni in kicim a mi atawmpeen 25 si in tampi tak dum in vuknelh hi ci in CAR kumpi thunei te in taangkokhia uhhi.\n· Amangcip Malaysia Vanleeng MH370 zongkiding in China gamte neihsa Zhu Kezhen tembawpi leh Dutch gamte neihsa Fugro Equator tembawpi te September khabei ah tuisung luutding in gamlim suaih kipan ziahziah uha 60,000 sq km huamsung zongding ci in thuneite in August 23, 2014 ni in taangkokhia uhhi. Australia kumpi thunei te upmawhna ah kumkhat bangsawt khathei ding in gen uhhi.\n· Iceland gam a om Bardarbunga meimual puakkham ding a lauhuai mahmah ding ahihman in kidawm un ci in Iceland kumpi te in August 23, 2014 ni in taangkokhia uhhi. Hih munteng ah tun kaalsung in zin ling letlet ta hi ci in behlap uhhi.hihmun ah 2010 kum in meimual khatvei puakkhama, $1.5billion suplawh khin uhhi.\n· Germany gamte Prime Minister nu ahi Ms Angela Merkel Ukraine gam leh Russia gam kikaal buaina thu kikumkhawm ding in August 23, 2014 ni in Ukraine gam Kyiv khuapi tung a, Ukraine President Petro Poroshenko tawh kimukhawm uhhi.\n· India gam leh Pakistan gamgi Kashmir kuam ah India leh Pakistan gaalkaap te August 23, 2014 ni in nasiatak in kikaap uha, India gaalkaap 2 leh Pakistan gaalkaap 2 tuak si in Kashmir khuami 4 si in tampitak in liamna baaina thuak uhhi.\n· Iraq gam saklam Bani Wais khuaneu khat a om Sunni Muslim te biak innkhat ah mipi thungen a aom zihziah laaitak in migilo te in August 22 niin bomb puakkham sak uha, kikhawm mipi 60 si uhhi. August 23, 2014 ni mah in Sunni Muslim te omna mun 3 ah bomb puakkham leuleu in mi 30 si a 100 vaal liam uhhi.\n· Zanni August 22 ni Hainan tuikulh ah China gaalvanleeng khat in US te Navy tembawpi nehlua ci a US te hehna tawh kisai in China te in alauhuailo akigamla mun ah kovaai tawh aleeng hilel ung ci in August 23, 2014 ni in olmawh meello tak in thukkik uhhi.\nPrevious: Thuthak Tomkimcing 24 Aug 2014\nNext: Tedim Post :: 23 August 2014\nHello…. Lamka – 4 : Vabang Hong Leng Nuam Si’ng ~ Hau Za Cin\nTuni Pi Cing Ngaih Mang Tamu ah


url: =Laisimna Pan Khantohna Ah… A gelh: Bob Tuangpi - Laibu Saal\nHome > Thuluui/Articles > Laisimna Pan Khantohna Ah… A gelh: Bob Tuangpi\nLaisimna Pan Khantohna Ah… A gelh: Bob Tuangpi\nLaisimna Pan Khantohna Ah…\nA gelh: Bob Tuangpi\n“Akhangto minamte in laisim uh a, laisim minamte khangto uh hi”( U Thant, Secretary-General of United Nations, 1961-1971)\nLeitungah thu-le-la khempeuh amanpha pilnate laibu sungah na kiciam teh hi. Khang tangthubu(history), nate’thu(sciences)leh thucin thutangte akhangkhangin laibu ah nidang tangtawn pek panin na kiciamteh hi. Akhangkhangin anungta mite in khangsawnte tungah agennop uh thute laibu sungah na ciamteh uh hi. Leitungah lai nei masa minamte khangto-in lai neilo minam dangte valhtum uh hi. Lai nei masa minamte in kam tawh kikamkupna bek hilo, mundang mualdangah om midangte tawh kithuza thei uh ahih manin, agennop uh thute lai tawh na kizom uh ahih manin mihingte’ khantohna kipatna ahi thukizakna lampi tungtawnin pilna thuthakte na mumasa den uh ahih manin, leitungah lai nei minamte na khangto masa pah uh hi. Mihingte ganhingte bangin ngeina neilo, zumna neilo-in i-om gamtat lohna ding, ngeina, pilna tawh akilawm kituakin inuntak khuasak theih nadingin pilna tawh kimakaihziate kam tawh kithuhilhna bek tawh kicing zolo ahih manin lai tawh isin beh ikihilh sawm ciangin muibun zaw lai hi. Anungta Pasian mahmah in ama bawlsa mite hong deihsak, hong gennop thu-le-la, pilna, hong itna thute ama kammal Laisiangthobu tungtawnin hong gen hi.\nLaibu Sim Ding Teelsiam Kul Hi\nLeitungah asia apha kithuah den, kidemden ahih manin, mun khempeuh leh thu khempeuh, na khempeuh ah zong asia apha om den hi. Tua mah bangin, laibu zong nuntak khuasakna ah phattuamna le pilna hong guan tampi a om mah bangin siatna lam, lamkhial hong tunpih thei laibu hoihlo tampi tak mah om hi. Gamtat luheek hong palaangsak thei laibute leh minamdangte ngeina thuciin thutangte laisim mite ngaihsutna hong dep(psychological colonized) ngaihsutna hong paikhialsak thei laibu tampi tak zong om hi. Laibu hoihte isim ciangin inuntakna ah thutheihna(knowledge) le pilna ciimna(wisdom) hong guan-in nuntakna ah akilawm akituakin nuntak khuasak khantoh nading lam hong lak sia hoih penpen(best teacher) uh hi.\nLaibu nam tam lua mahmah hi. Sumlei sumzuakna tawh kisai laibu(economic books), gam thu tawh kisai laibu(political books), khangtangthu laibu(historical books), leitungah agualzo aminthangte tangthubu(autobiography) cih bangin nam tam lua mahmah hi. Hih bang laibute in pilna tam hong guan-in, imuh ngeiloh itun ngeilohna leitung mun tuamtuam thu le pilnate hong theisak uh hi. Tua bangah nisim thuthang, kalsim thuthang, khasim thusuakte( newspapers, news journal&magazine) te zong ahunzui thupiangte leitungah ikiim ipaam ah bang piang cihte hun tawh kizui-in phattuamna hong piate sim det loh apha mawh hun hita hi.\nLaisimna Pan Thumuhna/Hamphatna\nI genteh pak dingin ah, sanggam Kawlte bang pen laisim hahkat mahmah mawk uh hi. Kawlgamah lai kician ana nei masa pawl uh ahih mah bang leh gambupah amau lai kizang ahih mah bangin gambupah muncitengah amau mah na madawk zaw veve pah uh hi. I kikhaih mahmah na khat ah, Kawl nupi lamgei ah van nengneng zuakte nangawnin nisim thuthang tuamtuamte leh laibu na sim den uh ahih manin tuni thupiang thuthangte thei pahpah uh aa, tuni gambup innpi(Myanmar parliament) ah thu kigen kikupnate nangawn, nupi papi in thei-a kikum pah tangtang uh hi. Kawl khangnote zong ei Zomi te sangin thu le la uukzaw uh aa, thupiangte kanin khantohna ding mah kikum tangtang uh hi. Sep luat ding om ta kei leh zingsang thobaih-in niangtui sai ah lawmta honkhat kikum uh aa thuthak tampi kihawmsawn den uh hi. Eimite tua dan hikhollo-in sep ding a om kei naak leh zingsang pen atamzaw kilumlum mawk hi(ong sukha pian e! he he).\nIkiim ipaam aa minamdangte kalkhat khatvei cih bang khakhat le kumkhat cih bangin kimu khawmin alaibu sim tuamtuam le khantoh nading thu tuamtuamte nupi, papi, khangno cih bangin kikum den uh ahih manin tua bang ngeina anei mello Zomite sangin na khangtozaw pah uh aa, ei pen khuanung phawk den keii ihihmanin en thu itheih izak the hamphatna(opportunity) khempeuh midangte in na luakkhin pahpah uh hi. Tua ahih manin lai sim tangtangin ahunzui-in khantohna hamphatnate ngaksiam leh muhsiam(wait &see) ding kisam pha mahmah ni!\nNisim Anneek Bangin Nisim Lasim Ni\nSente’paunak ah kalkhat sung laisim kei leeng, kal khat sung anneekloh mah tawh kibang hi, na ci hi. Ipum ading akisam neek leh dawn tuamtuam ineek idawn mah bangin, ilungsim thaza, ikhuak tatna dingin laisimin, thu ngaihsut det kul hi. Laisimna panin thukhinkhai siamna(critical thinking) hong piang khia hi. Lai simsim mite thugen zaknop phadeuh pha aa, laisim ngei mellote thugen pen leitungthu ah ahi zongin, biakna thu ah ahizongin mipit huupzolo hi. Laibusaal leh laisimna thupi lua mahmah ahih manin, laitan sangpi nei mah ta kei leh laibu tuamtuam simsim mi tampi tak leitungah mi khuasak le lawhcing tampi tak leitung tangthu ah kimu khin hi. Laibusaal bang thupi kisa lua ahih manin, tangpi tangta pilna sinna sangpi(public university) ci’n min kivawh zawzen hi.\nTua ahih manin pilna leh theihna khempeuh ii naakpi Pasian mahmah in zong ama pilna leh ama hong gennop thute leitung mihingte’tungah Laibu mah zangin thu hong gen ahih manin, pilnabu ahi laisimna thupisakin hahkat tangtang ni.Tua bang hileeng,Zomi te akhangto minam, alawhcing minam, apicing khuasuak minam isuak ding uh hi. Laisim minam, lai gelh minam, lai uuk minam, lai thupisak minam, isuah matengin avuicing khantohna kinei zolo ding ahih manin, lai mah sim tangtangin thu ngaihsun-in, thu tawh nungta ta ni cih deihsakna kong sungkhia hi.\nLai gelh Bob Tuangpi in Zomi eLibrary / Laibusaal ading in phalna hong piak ahi hi.\nItem Reviewed: Laisimna Pan Khantohna Ah… A gelh: Bob Tuangpi Description: Rating: 5 Reviewed By: Cinpu Zomi


url: =Minam na it leh Democracy it masa in ~ Pau Sian Lian :: ZOMI DAILY\nposted on 22 July 2019 at 10:14 pm Lomkholna: Article, Pausianlian\nLeitung ki-ukna nam tuamtuam om-a a tomin democracy, monarchy, comunisim le dictatorship cih bangin kikhen khia thei diakhi. Tua te lak-ah democracy mah ki deihpen, kizang pen ki-ukna hi-in Freedom House te’ ciapteh na-ah 2019 kumin leitung bup gam 195 lak pan thangah huai tawh, tha nem lai tawh ahih hangin gam 145 in democracy ngeina tawh ki-uk in a dang 50 te pen party khat ki-ukna, galkap ki-ukna, biakna bulphuh ki-ukna le ukpi ngeina tawh ki-ukna cih te ahi hi.\nEngland te makai lui Winston Churchil kamciin khat-ah, “Democracy ki-ukna cih pen a hoih hiau lo ki-ukna nam khat hi. Ahi zongin ki-ukna nam dangte suk sia zawlai hi.” na cihi. Gam ki-ukna tawh kisai mihing te phuahtawm, geeltawm lak-ah kicing hiaukei tase mah leh democracy mah bel a lungkim huai pen ahi hi.\nKi-ukna lam-ah democracy tawh a tonkhawm theipen sumbawl zia-in capitalism ahihi. Hih luanzia te geel-in a neihkhop, a kisam pelmawh laigil (essence) khatin suakta tak-a luansakna cih “a ki mutham lo khut (invisible hand)” ahi hi. Maipha piak tuam neilo, deidan na omlo in politic a uk, a ki piakhia nuamte le summet a bawl nuamte suakta tak a ki helsak, gamtang sakin kidemsakna thupi sakhi.\nA pualam pan thatang puah, a pua lampan ki lai helin sawkgawpna (coercion, intervention) tawh democracy leh capitalism pen cidam thei lohi. Hih luanzia tegeel tungpan kingah hamphatna nam khatin a siam, a muahhuai, mipi deih pen-te a ma thu-in ki haih khiakhia (self-detect) lelin, a hoih lo van (product, party, business) te a kipuah man keileh ama thu in beina ahi hi.\nTua ahih manin kidemna khat peuhah a lut mimal, kipawlna (players) teng ading a kikim theithei kidemna phual (level playing field) bawlsakna le a kikhung sa thukhun (rule of the game) te kizuih nading vaihawmna thupi diak-a, tua thukhun sungah mipi te suakta takin khentatsakna kisam hi. Mipi te(citizen, voter, consumer) in lungkim takin a deih, a muan a paaktat teeltheihna, deih keileh nial theihna om ahih manin ki etcik theihna (accountability) om zawhi.\nTeelkhialh khak a om zenzen leh zong kuamah mawhsak thei tuanlo pah uhhi. Kidemna-ah a lut te lampan zong kidem pih dangte sang paktat huai zaw, muanhuai zaw ngiat dinmun (competitive advantage) tun zawh nading hanciam kul denhi.\nDemocracy mah it masak huaina a hang tuamtuam lak-ah a a hang masa-in, democracy thuluan zia a nuntak lohna mun-ah kidemna kician (competition) om thei mahmah lo-in, gam le minam ading mihoih mi muanhuai zong ki haih khia theilo pah hi. Party khat peuhin, “Hih khua teng bel emsa, ollua ding”, cihna dinmun pan “Na sep taktak keh mee kingah lo thei lua himawk ei,” cih dinmun hong tun taktak teh mipi te hampha thei pan dinghi. Kidemna thupit luat manin party khat ki-ukna a zang China na nangawn-in amau Communist party sung-ah kiteelna omsak veve uhhi.\nA hang nihna-in, democracy ngeina ah kiteelna tawh kidemna, kikhenna (divisive) tam mahmah ahih manin democracy luanzia a ne zolo gamte, minam te pen kisia zaw, thanem zaw theihi. Iraq gam, Afghanistan gam te le Africa gam te-ah kiteelna om napi gam daih theihna a om tuanloh na hangin democracy paizia ne zo taktak lo-in, beh le phung ultun sak luatna, pau le ham nam khat bek ultun sak luatna cih a kipan mipi in deih-a deih takei leh panmun thatang tuhsawmna cihte hangin kiteelna nei le uh kitapkhapna khauh zawlai hi. Minam bup, gambup in suplawh zaw uhhi.\nAhi zongin party gup tuam nei kilkel lo ding cihna hi hetlo hi. Party deih I neih leh panpih lua kisa limtak puah ding hizawhi. Kiteelkuan teh thatang gup gawp sangin a hun omlai tak party kipawlna mungpi (institution) te puah ding thupi hi.\nParty tawh kisai ngaihsut huai pawlkhat-ah, (1) Party makai muanhuai leh kiteelna lut ding mi muanhuai neihna (capacity development), (2) Party kilamzia vaipuakzia muanhuai theih semsem nading geelna (structural development), (3) Gam le minam ading sepsawm thu te leh sepzia dingte kiciat sakna (policy & strategy development) le (4) Belhtak party hihlam sepna tawh lahna (performance indication), (5) Tupna geelna te tangpi tangta teltheih dingin pulak siamna (public relations) cihte le (6) Kipawlpih, bel pawlpih ngamhuai lawmhoih zon siamna (alliance) cihte kisam diakhi.\nTua ahih manin gam le minam ading sepna ah hunsau vaiding i etteh invisible hand zia tawnin rule of the game zuihna tawh kidem ziahziahna kanin a hoihzaw dang omlo hi. 2020 kiteelna naih kikta hi. Mipi-te in, “Galkap ki-ukna liangsang nuam zaw tham ei”, cih theih nading dinmun tun nading pen politician te vaipuak a hi hi. Pau Sian Lian\nPrevious: Malaysia, Sungai Buloh ah inn kicim in nupi naupaai khatleh pasal 3 si\nNext: Cihtakna (Faithfulness) ~ Pau Za Mung


url: =Malaysia, Shah Alam vengsung ah Myanmar gammi khat alawm te’n thatlum :: ZOMI DAILY\nMalaysia, Shah Alam vengsung ah Myanmar gammi khat alawm te’n thatlum\nposted on 8 October 2017 at 4:24 pm UTC+9:30 Lomkholna: Malaysia, News, Sawltak, World\nMalaysia, Shah Alam, Section 15 sungah Myanmar gammi khat kithatlum cih NST pan kiza hi. Hih akithatlum Myanmar gammi pen pasal khat hi a, hihpa kithatna vaitawh Myanmar gammi pasal 3 kimankhin cihi.\nDistrict police chief Assistant Commissioner Shafien Mamat in agenkhiatna ah tua mithatvai tawh Myanmar gammi 3 tepen zanni Saturday ni in akiman hi a, asi thahlup athuakpa pen kum 24 aphakhin khat cihi.\nThahlup athuakpa leh mat athuak Myanmar gammi tepen Kompleks Automobil, Blok 18 sung aom Flat khatah inn asaapkhawm uh ahihi. Police te tungah nitaklam 5:50pm hunpawl in buaina om cih aki zaksak ciangin Police te’n tuate innsaapna ah delhpah uhhi.\nTua innsung ah mikhatpen khuaphawk nawnlo in aom mupah uh a, alawmte pen kuamah na omnawnlo in, taimang uhhi. Innsung ah silehnai tawh akidimpa pen asawtlo in sihi ci’n Health Authorities te’n genkhia uhhi.\nRelated: KL khuasung Myanmar Embassy ah lungphona kinei, Kawlgammi teng hawlkhia hen cita\nTuaciang in District Criminal Investigation Department te’n ataimang Myanmar gammi te zongkhiapah uh a, kum 20 gualpawl mi 3 mankhia theipah uhhi. Hih akiman mi 3 te banah adangzong mi 3 bangmah muanmawh ataisim omlaiding hi ci’n thunei te’n genkhia uhhi. Hih Myanmar gammi tepen avek un Factory ah nasem in aom uh kici a, ahi zongin amin apuam uh bangmah ki pulakna omnailo hi. Sawltak #zomidaily\nPrevious: Malaysia, KL Sentral leh Setapak kikal RM950 angen Taxi Driver khat kiman\nNext: Zogam thuthang kaihkhopna: Haimual Motor kibung & Tuithang gunlei vai


url: =LEITUNGBUP A PHIN NGAM GULPISAMNEI\nPublished on: 2020-07-08 12:25:35\nHimalaya mualkuam pan kipan zang gam tuikulhte leh nitumna lam gamte akipan leitungbup ah nidang bang loin Gulpisamnei (China kumpi) pen hong kilalsak mahmah ta hi.\nKinialna leh kitelkhialhna tampi a piangsak Hong Kong tawh kisai gakcipna thukhun zong nitumna gam leh gam tampite deih loh kawmkal ah leitung ah lau nei kei ung, cih a lahna dingun kipsak teitei uh hi.\nHun khat lai-in thanem ta leh tu-in bel leitungah lau nei nawn kei ung, a cihna un kuamah tawh kimaingap leh kizahtakna tawh kiho hiathiat ding khawng thusim se lo lel uh hi.\nUS President Donald Trump in a lawmhoih gam tampite tawh kizopna sangin America First thu bulphuh in a kalsuanna leh China tawh sumbawlna gal – trade war hong pankhia ahih manin zong Gulpisamnei hehna khangsak hi.\nLondon khuapi a om China Institute at the School of Oriental and African Studies a Director a sem Steve Tsang genna ah, “China adingin ka tungah ni bek om ta hi, cih hun tung ta hi,” ci hi. China President Xi in namsau a pai panin dokkhia ta, ci hi.\nGam 3 gamgi kizawng khawm Himalaya gam mualkuam ah India galkap 20 val a sihna thu zong China gulpisamnei hong laang mahmah ta, cihna hi. Nuclear galvan nei tuaktuak gam lianpi nihte hi bangin kitelkhial semsem uh ahi hi.\nSouth China Sea kici tuipi tung tengah tuipi nei gam dangte kuamah awlmawh leh zahtak bawl se loin tui galkapte a ut bangin gamta uh a, tuikulhte amau ut bangin zang lel uh hi. Vietnam leh Taiwan te in ko gam hi, a cihna tuipi maitang tengah zong ka pa inn hi, a ci bang keekin Gulpisamnei pen vak hialhial lel hi.\nUSA Pentagon phualpi in zong hih South China Sea kim tengah Gulpisamnei a ut bang a a gamtat ngam lohna dingin ka Muvanlaite uh kikhah beh ding hi, ci-in Vietnam leh Taiwan a panpihna gen hi.\nJapan te neihsa tuipi tungah zong China galvanleng bomb puate leng zialzial mawk ahih manin Japan kumpi lungkim het lo hi. Tua kawmkal mah ah Gulpisamnei pen nitumna gamte tawh palai kihona lem lo semsem, thudon lo semsem hi.\nCoronavirus hangin leitung gambup leh China kumpi kiho ding tam semsem hi mah ta leh China in thupi ngaihsut hiau lo lel a, Australia leh nitumna gam lamte bel virus tawh kisikhop tekin buai kheukho tek uh hi. Australia in USA pulaksa om bangin virus tawh kisai-in China gamah leitung in kantelna bawl ding hoih hi, ci-in thukimpih hi. Tua kawmkal ah China in Australia tungah sumbawlna tawh kisai gakcipna pawlkhat nei sawnsawn hi.\nCanada kumpi in Vancouver khuapi ah Huawei Company makaipinu a mat zawh kum khat khit ciangin China kumpi in Canada gam mi 2 te tungah thukansim, ci-in thu bawl hi. Canada tungah phulakna dan khat hong suak hi. University of Vienna a Lecturer khat Ling Li genna ah nitumna gamte in Covid-19 a siklelh mahmah uh pen China Gulpisamnei in nuamtak sa mahmah hi, ci hi.\nHi bang a leitungbup virus tawh kisikhop in a buai mahmahna in Gulpisamnei adingin thathak tampi ngahsak hi, ci hi. Tua hangin Gulpisamnei pen munciteng ah lau nei loin kilalsak mahmah hi, ci hi. Ama gamsung mite tung mahmah ah hi ta leh leitung gamdangte tungah human rights tawh kisai-in kilawmlo nasep thupalsat tampi nei ta leh phamawh sa se lo lel hi, ci hi.\nLeitungbup gamte in a lunghihmawhna uh pulak zel mah leh zong, “No tawh kisai kei ei,” cih sanin thusim se lo hi. Hong Kong buaina vai ah Britain kumpi in Hong Kong te million 2 peuhmah gammi suaksak pah ding, gambel in sang ding, a cih khit ciangin Gulpisamnei in mitsan lela sa in “Kidawm in maw…” ci-in vauna pia hi.\nUN Human Rights Council ah nitumna lam gam 27 te in a mawhpaih laitakin a dang gam 50 valte in China mawhsak lo hi, ci-in angtang kisa mahmah hi. A beisa kumin zong Xinjiang region huam a om Muslim te tungah China gamtatzia leitung gam 22 in a mawhsak laitakin a dang gam 37 te in China in terrorist te a dona ah khial lo hi, ci ahih manin Gulpisamnei kiphatsakna khangsak mahmah hi.\nHi bang teng tawh Gulpisamnei pen Himalaya mualdawn pan leitaw lam tuikulhte bek hi loin leitungbup mun khempeuh ah kilalsak khe mahmah ta ci hi.\nAFP NEWS a suak, “China Takes On More Conflicts Around The World,” kici panin Zolai tawh Tedim Post Media group te in hong letkhiat uh hi.\nPhoto : Anti-Empire.com\nShare | 929 View


url: =ZOMITE’ TUIPIGAL KANKHIAT LEH KHUAMUH KIPATNA Galpi Masa Lai-a Zomite France Gam Paina Thu - Laibu Saal\nHome > Zomi Paltan (Galkap) > ZOMITE’ TUIPIGAL KANKHIAT LEH KHUAMUH KIPATNA Galpi Masa Lai-a Zomite France Gam Paina Thu\nZOMITE’ TUIPIGAL KANKHIAT LEH KHUAMUH KIPATNA Galpi Masa Lai-a Zomite France Gam Paina Thu\nFrance (Piantit) Labour Corps pai ding Ngetna Leitung Galpi Khatna 1914 August 3 ni in Europe pan hong kipan hi. Britain (England), Russia, France (Piantit) le America te kipawlin a langkhat lamah Germany, Hungary, Turkey le Bulgaria gamte kipawl hi. Mi awn (15) val in a nuntakna bei lawh hi. England le a ukna gamteng (British Empire) pan galkap sinsen mi (908, 371) in a nuntakna pia hi. France gamah a kisim laitak un Englandte in amau huhsa gam tengah huhna mah ngen kawikawi uh hi. Egypt, Fiji, India, Malta, Mauritius, Seychelles, British West Indies, South Africa leh China gamte panin huhna ngen in Kuli ding la uh hi. Egypt panin 100,000, India panin 21,000, South Africa panin 20,000 kila hi. China panin mi 50,000 la uh a, tua lakah 2000 bang si hi kici hi.\nBrazil Camp a nasem India lam tawh kigawm Corps (78) omna sung ah No. 61 le 62 te nasep siam mahmah a minthang ahih man in England Kumpi King George V in kimuhpih nuam ing acih ciang in No. 61 le 62 sung pan in anuai a min om teng kiteel na ka nei uh hi. Kumpipa tawh kimu dinga kiteel te:-\nFrance Labour Corps pai sung hong Nusia teng: France pai Labour Corps a nasemte lungzuan khuangaihna tuamtuam kawm kalah mi (23) te in a nuntakna nusia uh hi. Min le Sihni te anuai a bang hi:\nNo. Min France Galpi (1) na Han a Min Sihni Remark\n1. Khoi Gin 16.06.1917 Sihna Calcutta, India\n2. Tual Kim 04.09.1917\n3. Ngo Kam 09.10.1917\n4. Khup Za Dal 15.10.1917\n5. Kai Ngin 23.10.1917\n6. Ngul Ngin 24.10.1917\n7. Pau Pum Pow Poom 24.10.1917\n8. Gin Nang Yin Ning 26.20.1917\n9. Kam Mang 28.10.1917\n10. Tut Lang 29.10.1917\n11. Vum Dam Voom Dai 31.10.1917\n12. Son Nang Sun Ning 07.11.1917\n13. Lun Kap 07.12.1917\n14. Tuang Pum 09.12.1917\n15. Vial Dam Veal Dan 09.12.1917\n16. Langh Za Khen 12.12.1917\n17. Ma Ha Peng 21.12.1917\n18. Thang Eng Thaniueng 25.12.1917\n19. Zuan Pum 28.12.1917\n20. Suan Thawng 29.12.1917\n21. Ngin Dam 07.03.1918\n22. Siat Lut 09.03.1918\n23. Kham Ngul 27.04.1918\nBurma Commission France gam pai a meetna\nPau Pian Thang (Paul Thangpi) BD, ThM;\n1).Zomka (Zomi Khristian Aw) Vol.8 Hawm 45, January and February 2004\n2).Zomite’ Khuamuh Ciilna by G. K. Nang, Zomi News and Online Magazine (Vaphual.net) Posted by Carey Suante on March 16, 2010\n3).The History of United Kingdom during the World War I, Wikipedia the free online encyclopedia (wikipedia.org)\n4).Tongsan Net, Article: Zomi sung pan Piantit paite Tangthu by Sya Thangsiam, ACTS University, South Korea; Posted on June 7, 2009 by Tongsanpu Sya Khampek, Norway.\n6).Tongsan Net, Aritcle: Piantit paite’ Tangthu by John Mangpu posted on Sept. 15, 2010\n7). Sialkal Online Magazine: Zomi Khangthu (AD 1900 - 1980) kikal by J. Thang Lian Pau, 2002 8).Zomi News and Online Magazine (Vaphual.net) Article: The Haka Uprising by Dr. Pum Khan Pau; Posted by Carey Suante on June 25, 2009\nItem Reviewed: ZOMITE’ TUIPIGAL KANKHIAT LEH KHUAMUH KIPATNA Galpi Masa Lai-a Zomite France Gam Paina Thu Description: Rating: 5 Reviewed By: cinpuzomi


url: =MARY PA (Dr Dokham)\nMary pa, (Dr Dokham)\n1976 kim pawl hi in teh. Tonzang Tuiphum Khangno min tawh Phaitu gospel ih pai khawm a, nang zong Guitar tum kawmin la sa theilo in kei zong tua bang mah ka hi hi. La lah sa nuam ihih manin kitum sak tuakin la i sa hi.\nTua kum kim pawl mahin Tonzang zato innpi kilamin ki zo siang nailo a only cassette (tape recorder) neu khat tawh zan kim zan khangin uThanggolian te tawh la iva khum niloh a nuam i sa mah mah hi.\n1984 June panin Insein Kawllai siangtho ka kah a Bauhthaw ah nipi tam veipi kong kikhawm hi.\n1985 kum 'Taangko-Valeengin' khum ding isawm a kisapna khempeuh nong vansak hi. La zong dawng 2 nong sak pih hi.\nEmmamuel ah crusade nong bawl masak penpen hunin kei leh Sia Khamsiankhup nong zawn a huhtheih bangin kong huh uh hi. Na tupa te khat (kua pen cih thei nawn keng) nai khat na puak na bag pi sung zong kawmkawmin Teizaang pau tawh na hopih ziahziah a, tua kawm mahin ko lam nga in crusade vai ding Tedim pau tawh nong hopih seisei phei kawikawi hi. Na nu na hopih cianginTeizaang pau tawh na hopih ni loh a na nu'n lah Tuimui pau in hong dawng hiathiat hi.\nMite kiangah 'Sia Dokham a zaipi a suahna thusim hih hi' ka ci zelzel hi. Mangpau kisapna munah Mangte bangin na pau zelhzelh a, Kawl paukisapna munah Kaelpau in na pau setset lel hi. Mother tongue a kici nang zatna munlemual na zuih zia sese thupi kong sa mahmah hi. (Pawl khatin a mun zui in zanglo in a mau kampau bekbek msh mun ci tengah zang uh a nang zat dan tawh kibang lo hi) ken nang zat dan hoih zaw ka sa zaw hi. Bang hang hiam coh leh na zaina, tampi na huam zawhna thu sim pen tua hi ding hi ci in ka um hi.\n2009 in Sia Kapmang tungtawnin nang gelsakna tawh geelkhol lopi in US kong zin thei hi. Na innah hong la ngiatin zingtung an nang bawl sa tawh nong ne sak se hi.\nTaangko concert bawl ding nong geelpih a, a mei zumsa pi nong khuatuah kik a nong zawhpih hi. Na buai mahmah kawmkal ah gimletawl teng na na si a, muhlengah teng igam ilei ah ken ka ciahpih hi. Ka ciah cisngin nuphalpa Gosawm tawh Tulsa vanleeng khawlna dong nong kha uh a, "leengla ka khak cilcil nang hi ciei lawm" nong ci tanghial hi. Ka angtang mahmah hi.\n2010 US kong paikik ciangin Atlanta GA pan Pa Thangngaihlian hong leisak JBL 15" powered speaker bung 2 US pan Ygn dong nong puaksak tanghial hi. Ygn vanleeng khawlna bangah nang mahmah in tuah kawikawi cih hong ki nung gen a, kisuangin ka lung nuam thei nei hetlo hi. TU in tua tegel lisn mah tawh leengla na do ung ei Mary pa aw.\n2011 GZA Khawmpi hun sungin no teng mah hong aam lua ka hih manin hun lopi leh nei lopi in vok khat go in KSCM sangkah kum zawhna in kikhop thugen leh nitak an ka vask a, nang mah kong ko hi. Hun kilawm zaw om mahmah ding hi napi neu lawm bangmahin nong aituam bawl bangin yu dong mah ka um a, hun nong pia uh hi. Thu na gen ciangin ka min mah lo tangtangin pahtak theihna ding om sunsun nong pulaak sak se a, zaknuamin ngaihnuam ka sa mahmah hi.\n2012 US kong pai kik ciangin na zin na vak kawm kalah hong kan, hong contact tanghtangh in sunan nong neekpih kha thei hamtang se hi.\n"Mery pa aw, Zomi sungah biakna lam mskai kician kicing sa ing. Politician hong semin ci keng. Ahi zongin Zomi Pilitic lamah no GZA makai sung panin nang mah hi fing hi teh." kong ci a, na moh ne kawmin tawl khat na dai dide hi. Tua khit ciangin "ei mi pen kilang tai tawh kibang mahin ahi zongin thu ngenngen leng Pasian geelna khat om ding hi" nong cikik hi. Hi tawh a kibat hangin tu dong hizo nailo hi, ka ci nuam lai hi.\nMary pa aw,\nUS kong pai masak ka ciah ciangin "Tua leh Sia Dokhamin bang sem lian shia leh" hong kici a, ka lungsim tawh kituak kasak loh te, "A sep lian ki dong kha het kei ung" na ci ing. Pawl khatte kiangah "Pasianin Zomite avaan dingin mi muanhuai khat a biakna (AG) hakkol sutkhiatsak in Zomi Hakkol guan maek veh aw" na ci ing.\nMary pa aw;\nZomi mah it pen ing na cih lam ka za ngei kei a, Zomi te khawmin thukhat, sakhat asuah nadingin hong kici sim giapgiap ta leh na pang tinten hi.\nNang zakloh thu pawlpawl zong ka za kiaukiau kawikawi a, ahi zongin nang lamah ka na ding den hi. Na hihna hang guak hilo in nasepna ka muhna hang zong ahi hi.\nKong theih khakna zing khempeuh ah 'thuum' cih bang kong za ngei kei hi.\nNa mai a gum lam zong kong mu kha ngei kei hi.\nMery pa aw na luang/na han pen Kawlpi na innhuang sung uah kikoih leh ka ut hi. Nang tawh kisai Tape, CD, DVD, leh na Lai Siangtho bu, nang vanzat tuamtuam a om thei bangbang kikoih leh ka ut hi. Ih theih kholloh na khutma na khema mitampi in zong kem ngel ding hong hong kipuak zuazua ngel ding hi.\nNang han pen han a koih ding ka phsl kei hi. M namdang ten zong a tua uh tua cih uh hi ven coh thu tawh nang kong teh kei hi. Nang pen nang hi na pi nang na hi kei hi. Na innkuanpih te a' guak zong na hi kei hi. Tulsa te a', Tedim, Kawlpi, Saipimual bulh theih na dinga kilaemin ci leng na kilawmna mun nang bang om lo ding hi ci in ka um hi.\nKawlpi na inn uh ka deihna pen lam tun nuam hi. Han hilo in inn hi. Nang pen inn tawh a kilawm na hi hi. Han a nusiat ding pa na hi kei hi. Na han tung khawngah tu in kong hawh zelzel nuam ding uh hi. Khat veivei ka lungsim peuh uh zong phun tuptup in kong puak nuam ding uh hi.\nMundang a na om sangin Kawlpi ah hong om le cin Zomi, Kawlmi te in nang kua cih hong theih khak sialin na innkuan, na mipih te hong theihpih tuam ding uh hi. (Haka a Sangmangbhan sangin hawhna nuam ka sa mahmah ding uh hi. Nang pen Khangthak Sangmang na hi hi).\nMary pa aw, hong cingcing nuam ung. Hong gengen nuam ung.\nMary pa aw, Zomi khantohna ding vai khawngah ki kumkum lo in kitawngtawng mawk ung. Ki zol bawl lo in ki tawtbawl mawk ung. Nang bangin maitai teitei in kiniam khiatna tawh na ki zawnzawn ta nung maw.\nNang bang mahin ko a ciat bek na ci tentan nawnlo in na ki sansak siam ta nung maw. Nang bangmahin hong kideihloh pianpianna te bang nawh phak zawin hong kideih dong kitel siamna na hanciam nung maw.\nMary pa, hong tua ci lai le teh kong cihna ding uh thu tam, vai tam lua mahmah lai mawk ei.\nSing omlohna ah gua kizang ki ci in, 'A hang nungah a hang mah khang' kici na ven maw,.....\nMary pa aw phone mai neu khat tawh kong at hi in ka mit mial keei ta ei. Laimal zong ka gelh phatphat kawmkawm mahin khial lai tham in teh. Nang na lem kawmkawm aw maw.\nKalaymyo School of Church Music cum\nMusic Director, ZBCM


url: =South East Asia huam sungah 2015 kumsung UNHCR te nasepzia ding lahna :: ZOMI DAILY\nposted on 2 March 2015 at 12:46 am Lomkholna: News, Refugee, ZAM\nUNHCR in galtaai mite khualna in a belhna uh gammi thuneite tawh mapang khawm in huhna panpihna piak ding geelna nei uh hi. Tua tawh ki zui-in galtaaite nasep theihna ding a kipan UN min khumna leh a ciahkik nuamte ciah kik sak ding maw gam thumna dong mainawt suak sak ding cihte khempeuh dongin ngiimna leh vaihawmna nei uh hi. Ngimna leh sepkhiatna te a tangzai semsem theihna dingin\nUNHCR in South East Asian Nations (ASEAN) tawh a kizopna omsa zomto suak ding hi.\n2015 kum sung aa zat ding Budget pen USD 157 Million kia hi. Hih sum teng ei South East Asia huam sunga UNHCR te zat ding sum ahi hi. Tua teng lakpan Kawlgam in a lemlawh khak ding pen USD 67,772,726 hi. Source : www.unhcr.org ZAM iNFO\nPrevious: Rev. Job Thawngno Lungsim Limlangh pan teeltuam pawlkhat\nNext: Google Search Engine ah na Website URL naguan nopleh


url: =NEWS Tongsan News Mizoram Tongsan Consultant Thupulakna\nwritten by khampeek , February 22, 2013\nNang gen mah bangin Rev. Khup Za Go (late) in Zo Aw cih pen India lam pan a patkhiat mah a, tawlpi khat sung Zo Aw laihawm minthang man mahmah hi. Kei mahmah in zong Sia Job Thawngno tungtawn in ka simkha den hi. A hi zongin abeisa 2001 kumin Kawlpi pan minam le lai a it Zomi pawlkhat in Kawlpi pan laihawm khiat ding cih akivaihawm ciangin, amin ding Zomi min pua min tampi kiteelkhia ngeingai in, atam zaw thukimna le hoihsakna tawh Zo Aw cih kiphuak/ kikipsak hi.\nTua bangin akikipsak laitak in, Rev. Khup Za Go i patsa le laihawmsa cih zong Committee sungah a tamzaw in kithei ban loin, Rev. Job Thawngno mahin hong pulak kik ciangin kitelcian pan ahi hi. Tua ciangin Rev. Khup Za Go (Delhi) tungah zahtak piakna kawmin ngetna le zaksakna lai khak dingin hoih kisa hi. Tua ngetna laigelh dingin Job Thawngno le Kei mah Committee in hong sehpah uh a, Rev. Khup Za Go tungah kikhak pahin amah in zong lungdam takin hong thukkik pah hi.\nCihnopna ah Zo Aw ( Kawlpi) pan kiphuankhia pen Rev. Khup Za Go patsa thei gige akiphuan khia le kidemna hi hetlo in,Committee in akiphuah khit phet ciangin, Job Thawngno tungtawn pan kitheikik pan ahi hi. Tua manin, India lam Zo Aw le Kawlgam lam Zo Aw cih theih khat suak a ci nuam i hi hi. Tongsan tawh kizom in Zo Aw a kilawh denna hang pen a tangthu / pianzia man i gennop ciangn, genkhiat loh hong phamawh veve cihna hi zaw hi.\nTua zahkhop mahin Kawlpi- Zo Aw pen i patkhiat zawh kum 3 khit ciangin Kawlkumpi te in thu tuamtuam hang tawh hong khawlsak in, Zo Aw ah Full Time -Editor sem kei mah Sia Khampeek in Tongsan min tawh laihawm kizomsuak cih thu ahi hi. Tongsan Media piankhiat zia i gennop ciangin, Zo Aw pianna tawh genloh phamawh khat cihna hi zaw hi. Tun bel tua Kawlgam Zo Aw pen a om nawnlo hong suak ta hi cih tawh hong gencian ing. Telciannop beh om lai le suaktatak hong dong lai un,. Ka lungdam.\nZomi sungah naseppih,\nwritten by Go pu , February 22, 2013\nZo Aw pen Khup Za Go pat khiat hi ei.


url: =Global Buanli Family: Tulaai Leitung Thuthang Tuamtuam Updates April 7, 2014\nTulaai Leitung Thuthang Tuamtuam Updates April 7, 2014\n· Kawlgam Democracy makaaipi Daw Aung San Suu Kyi Piantit gam leh Germany gam vahawhding in April kha ni 9 ni in Yangon khuapi panding khiatading hi ci in NLD zumpi te in April 7, 2014 ni in taangkokhia uhhi. Germany gamte in kumsim apiakkhiat uh Willy Brandt Prize minphatna valading a April 14 nipan Piantit gam lamzuan tosuak ding hi. Hih miphatna peen angah mithum ompan ahihi.\n· Kawlgambup kilemna ading laaikaaikhawm ahi Mualtungmi thautawi kipawlna leh kumpi lamte thukikupna aninihna nuamtak in zothei uha, thukimna 5 ngahta in adangnih te zing le thai ah kikum khawmlaai ding ci in genkhia uhhi.\n· Malaysia gam ah March ni 8 ni a amang Vanleeng I taangthukepna Black Box hiding a upmawh Setging April 6 ni in China te in za uha, Tuakim mah a Australia te in April 7, 2014 ni in za leuleu uh ahihman tuamun kiim teng nasiatak in tuisung ah azon ziahziah laaitah uh ahihi. Tuzawh asawtlo in muding in lam en uha azenzen in April 8 nima amuhkei uhleh Battery beiding hita ahihman in kizong theinawnlo ding ci uhhi.


url: =Paradigm Shift ~ Peter Suumpi :: ZOMI DAILY\nposted on 18 January 2018 at 3:59 pm Lomkholna: Article, PeterSuumpi\nMikang lai in “Paradigm” ih cih pen “Daan, Hihdaan,” cih khiatna nei hi. “Shift” ihcih pen “khelna” acih nopna ahi hi. Mihing te nuntak khuasakna sung ahi vanlei vanzuakna mun te aakipan khat le khat kiho kizopna te dong ah hih ‘Paradigm’ tawh aki nunta aki khuasa ahi hi. Thu khat peuh khinkhaina hitaleh, thu khat peuh vaihawmna hitaleh hih ‘Paradigm’ mah siksan in ki vaihawm in ki khinkhai hi. Thupai khat peuh ngaihsut zia hitaleh thu khat peuh khentatna te ah hih ‘Paradigm’ tungtawn in ki ngaihsun in ki khensat hi.\nMi khat ciat in hih ‘Paradigm’ ih nei tek hi. Mi khat in ama ii mit, bil, nak, lei le apumpi tawh akisu thu le la khat peuh pen ama sung aa om ‘Paradigm’ tungtawn in akhiatna khia uh hi.\nThusinna khat ah thuhilh siapa in thusin te thu khat hong dong hi.\n“Inn dawl 20 asang Company zum khat ii a tungnung penpen dawl ah mi khat in nasem hi. Tua zum innpi sung ah datkahlei (Lift) zong kizang hi. Datkahlei mekna pen gual khat ah nga ta om in agual in gual li pha hi.\nTua mipa pen zingsang lam dawl 10 na ciang bek datkahlei tawh kah in a kisam lai dawl 10 pen akhe tawh kahlei zui in pai hi. Nitak zumtuak ciang in adawl tungnung pen pan a nuai pen dong datkahlei tawh tuaksuk sese hi. Hih mipa pen abang ci mi hiding hiam? Gtn; Cidam nading akikhual hi ding maw? Meisum bei ding akhual man hi ding maw? Cih akp…”\n“Cidam nading ahanciam mi khat hi ding hi. Tua hang aa pumpi gamtat (exercise) na a om nading ngimna tawh a khe aa zang hi ding hi.”\n“A hi tiltel mi hiding hi”\n“Adawl khempeuh asit Company manager hizaw inteh.”\n“A meidawi pi hi in cia”\n“Mi tampi tawh datkahlei atuang khawp noploh man hi zaw ding hi ”\nThusin te dawnna ahi hi. Tua pan in siapa in; “Nong dawnna khempeuh uh no aading man kha thei ding hi. Ahizong in mi khempeuh aading a man taktak dawnna in tua mipa pen a tun tom ahihman hi.\nAmah atun tom in datkahlei mekna a tungnung dong ban zolo in ama batna ciang bek akahto ahi hi. Atuaksuk lam ciangin datkahlei mekna anuai penpen dong mekzo ahihman ahi hi.”\nDatkahlei kah mi khat ih muhdaan akibat lohna pen khat le khat ih sung aa om Paradigm akibat loh man ahi hi. Quantum theory le Heisenberg theory te in “na khat peuhpeuh ii hihna pen tua na a en te tungtawn in muhna kibang lo hi.”\nCidamna lam paradigm nei te in cidamna lam pan ngaihsun hi. Sumbawl te in vanlei vanzuakna lam tawh en hi. Mi tam tawh akithuah theilo te in mi tawh akikhawl theilo dan in ngaihsun uh hi.\nEi tung aa om paradigm pen man taleh, khial taleh ei ii muhna, ei ii ngaihsutna, ih lungsim puakzia, ih gamtat luhek zia khempeuh te ii bulpi ahi hi. Midang te tawh ih ki kholh theihna, ki kholh theihlohna te ii tawhtang zong ahi hi.\nParadigm ih cih pen mitlimlang tawh kibang hi. Mihing te nuntakna sung ah ih tuakkhak thu khempeuh pen tua mitlimlang tawh ki en hi. Apua lam leitung hitaleh, ih sung aa ih lungsim tawng hitaleh tua mitlimlang tawh ih en hi. Tua ahihman in Paradigm ih cih pen ihkiim ihpam (ahl) ih nuntakna ii ih muhna, ih muhdaan ih ci thei ding hi.\nMi khat in pammaih sakna paradigm a neih leh na khempeuh te pammaih sa in phincil ding hi. Tua mah bangin midang te zong amah bang in aphincil ding in ngaihsun kha thei ding hi. Hazatna paradigm nei te in amuh khempeuh haza in thapai ding hi. Thusia lam ngaihsutna paradigm nei te ahileh amuh khempeuh ah alungkimna omlo ding aa mawksakna, kona, gensiatna vive tawh ahun beisak ding hi.\nHai sung aa tui om en in khat in alang om lai hi ci hi. Khat in alang tak bei khin hi ci hi. Hai khat pen minih en khawm napi amuhdaan uh kibang lo hi. Athu om kibang napi akhiatna khiat dan kibang lo hi. Bang hang hiam cih leh tua mi te ii paradigm aki batloh man ahi hi.\nAmasa mi ii paradigm ah” om hi, om lai hi, hoih hi” cih ahoih lam aa amu thei mi ahi hi. Anihna mi pen ahileh “Kiamna, kisapna, om lohna” ci in asia lam in amuthei mi ahi hi.\nAmasa mi in na khempeuh ahoih lam apha lam in mu hi. Anihna mi in na khempeuh asia lam ahoihlo lam in mu hi.\nAhoih lam apha lam aa muh theihna na neih leh phadawm mahmah cih ding ahi hi. Asia lam, ahoih lo lam in amu thei mi na hihleh, na tuak thu khempeuh a hoih lam in na mu thei kei ding hi. Tua bang hileh na nuntakna sung ah lungnopna hong tam hetlo ding aa midang te aading in zong phat tuamna tampi na bawl zo kei ding hi.\nNidang lai in samkhang khamul khang putek khat inntual singlim nuai ah lum hit-hiat hi.\nSanginn pan hong ciah atute in apu uh no nuam ahihman un anbuk sung aa ngapik tawm la in apu khamul nuhsak sim uh hi. Aden ciang in a-ihmu apu uh hong khanglo in hong thoto hi. Alu asin kawmkawm in…\n“Haa ngapik nam ve e leh” Tua pan inn sung hong lut in\n“Haa inn sung zong ngapik nam hilo maw” Tua pan innpua pusuak in paakhuan sung ah ava kileh kawikawi hang in ngapik nam veve lai hi.\n“Abang ci hiliang aihia, inn sung teng, innpua teng, paakhuan sung teng, veng sung, ih khuasung teng na ngawn ngapik nam khin hilo maw? Ci in amah guak hong phun hi.\nIh sin ding thu in ” khamul tung aa ngapik kinuh mi khat aading in a omna mun khempeuh ngapik nam khin ding hi.”\nAkhamul tung aa kinuh ngapik te asiang in sawp khit ciang bek ngapik nam kam pan ding ahih teisam hang in ih lungsim sung aa ih thu ngaihsut ngapik nam pen aka-ap ding tua dan ziau in baihlo ding hi.\nTua ahihman in ih neih paradigm in lungnopna hong piak kei leh ih khel hong kul ding hi. Midang te tawh ih kizop dan alem kei leh ih khel kul ding hi. Ih paradigm ih khelna hang in leitung pen muhna thak tawh ih mu thei pan ding hi.\nThukhun in “Paradigm khelna pen nuntakna khantoh nading ahi hi.”\nPa Hang in “Kei ii paradigm ka khelna lel tawh ka nuntakna khangto pah ding maw le.”\n“Nang ii thu ngaihsut zia, thu san daan hong nawngkai sak ahi paradigm na khel leh, na kiimlepam leitung na muh daan zong hong kikhel ding hipah hi. Na thu khinkhai daan le na thu ngaihsut daan kikhel ahihman in nang lungsim puak daan zong hong kikhel ding hipah hi.”\n“Hi bang in na lungsim puak daan hong kikhel ahihman in na kampau daan le na gamtat daan zong hong kikhel ding hi. Na nuntak khuasak daan ki lungngai kik lecin Pa Hang aw telpah niteh.”\nMi khat peuh in akiimlepam aa midang te tawh akizopna ahoihzaw ding alunggulh leh ama ii lungsim puakzia akhelna ciang tawh kicing zo lo thei mai ding hi. Ahizong in ama ii lungsim puakzia akhelna in a paradigm khelsak zo pan ding hi.\nTuilu pan tuinin luang ahihman in tuilu sawp siangna lel tawh tuisiang hong luang lo ding hi. Tuikhawlna tuibempi ih khuah ciang bek in tuisiang pan ding hi.\nMihing te ii paradigm pen a vanglian mahmah ahi hi. Bang hang hiam cih leh tua in mihing te khuamuhna mitlimlang ahihman ahi hi. Mihing te in tua mitlimlang tawh leitung le na khempeuh te ih etman ahi hi. Peter Suumpi\n(1) Stephen R.Cvey, The Seven Habits of Highly Effective Teen.\n(2) မာကု (ဒႆန) ,လုွပ္ခတ္ေနေသာ ႐ွင္သန္ခြင့္ေလးမ်ား။\nPrevious: Portugal leh Spain palik te’n lengthei sungah akiselsim vankham 745kg mankhia\nNext: British vanleng sungah namsia kimu ahih manin, vanleng nai 4 ziakai


url: =Leitang vai Tedim Khuapi sung Mipi te kimuh khopna kinei :: ZOMI DAILY\nposted on 23 August 2014 at 11:41 pm Lomkholna: News, Politics, TedimPost, Zomi\nTedim – August 23\nZYA-Tedim makaihna tawh FBBC Hall, Lawibual veng ah Tedim khuapi sung a om USDP, ZCD, CNDP leh NLD party, Town Elders, SSS, LKK, LLYA, ZOZUUN, TYF, TTWF, Biakna makaite leh veng hausate kihelin CNF-te in Tedim gamah leitang neih ding angetna uh tawh kisai mipi’ lung hihmawhnate koi cih ding cih thu kamkupna nuamtak nei thei uh hi. Hih hunah MP Pu Kham Suan Mung in zong kihelpih thei hi, cih kiza hi.\nCNF in Tedim gam mun pawlkhat ngen uh hi, cih thu pen tusawng tengin mipi lakah hong thang pha mahmah a, Tedim Khuanu Khuapate in zong Township Administrator Pu Tin Myo Lat tungah diksaklohna lai phah khin uh hi. Hih thuthang hangin CNF-te in “Ka ngen kei uh hi…” ci-in gen uh hi. ZYA-Tedim in USDP Party makaipi Pu E. Khai leh MP Pu Kham Suan Mung-te kiangah hih thu kantel dingin huhna kingen a, ngen mah hi, cih thu Hakha khuapi thuneite kiang pan kiza hi.\nHih kamkupna a kihel khempeuh in Tedim gam sungah kumpi’ maban losiah mimal leh kipawlna ahi a, company min tawh ahi zongin leitang golpipi hong neih loh hamtang ding uh leh tangtawng pek pan a mun minthangte hong suk lamdang loh phot nading uh Chin State Chief Minister Pu Hung Ngai tungah mipi min tawh ngetna lai puak ding kithukim diam hi.\nThe Tedim Post!\nPrevious: Zapi tepna pan na kikham zawhleh\nNext: Hamas te in amuanmawh uh mi 18 that


url: =“The rule of law” cih kammal ~ Khat Thang :: ZOMI DAILY\nposted on 9 May 2016 at 7:14 am Lomkholna: Article, Khatthang\nTusungteng a popular lua mahmah Aung San tanu nu kammal khat in the “rule of law” cih kammal a hi hi. A hang pen Kawlgam mite in the rule of law cih a khiatna thei samnapi ding uh zui sa het lo lua ahih man ahi hi. The rule of law i cih bang hiam? cih dotna pen US citizen suak sa khempeuh zakzak sa dotna khat ahi ding hi.\n1. Mimal kim in thukhun (law) ciampello in zui hamthang ding;\nZogam ci-in ei-le-ei ki-ukna nei nai lo i hih man in, Zomite in i kipawlna tuamtuamte ( biakna/biakna lo) kipawlnate ah thukhun kinei tek sam hi. Ahi zongin Zomi kipawlna a tamzaw in tua thukhun bylaws pen lai-at thei zaw diak makai khat peuh ap in bawl sak maimai hi.\nTua makai kicite in zong minam dangte at sa bylaws teng lumlet in amau kipawlna tawh a kituak theithei ding pum at suk gawp in hoih kisa mahmah in kipsak ding ol sak mahmah thei hi hang. A hi zongin, tua bylaws i neih bangin, Zomite in kizui ngei se lo hi. *Hih pen Zomite in mi i bat lohna sal lungsim ahi hi.*\n2. Makaite in ciampello in thukhun (law) bangin gamta ding;\nZomite kipawlna (biakna/biakna lo) te ah makai kicite in thukhun pen amau zuih ding sa kha lo uh hi. Makaite in thukhun a zuih loh uh teh nungzuite in kipawlna muang zo nawn lo uh hi. Tua in Zomite kipawlna tha nem sak semsem in bei sak tawh kizom hi. Tu hun teh gam khangtote ah thukhun zui mi kiciante bek in makai ngah uh hi. Zomite i hih leh thukhun utut a hei zialzialte peuh makai in ki koih gawpgawp in a nungah khau a khit khikhe pawl khat cihcih a diante peuh makipi in kiseh theihi. *Hih pen Zomite in mi i bat lohna sal lungsim ahi hi*\n3. Kumpi thuneite in thukhun (law) bang in ciampello in gamta ding;\nGolhguk kipiak zaihzaihna Kawlgam ki-ukna ah thukhun bangin a gamta kumpi thuneite pen zakhang thei lo citciat hi. Gam khangtote ah golhguk ne sim kumpi thuneite pen kikhawl sak lianlian hi. Kawlgam kumpi thuneite mittang leh khuak pen $ kyats kici sum tampite in mittaw leh mihai bang sak in thukhun cih bang pawk kha sak man lo zel hi. Hi bang kumpi ki-ukna ah mapang Zomi kumpi thuneite zong sakhi a pi san a no san cih tawh hong kizom tampi ki om hi.\nTuhun Zomite in tangtawng pek a I Pu I Pa te letcip thumaanna leh cihtaknate i khah suak khin ta hi. Makai thunei i hih sem leh thunkhun pen i zahtak kul sem ding kim lai, makai thunei Zomite in thukhun pen nungzuite a ding a kibawl bang bek sa kha zel hi hang. A lian pen i hipial zongin thukhun om bangin a nungta/a gamta lo makai Zomi tampitak i kipawlnate/i biakna pawlpite ah i om kha hiam? *Hih pen Zomite in mi i bat lohna sal lungsim ahi ding hi*\n4. Kua mah mimal khat bek zong thukhun (law) tungah thunei om lo ding;\nGam khangto sa makai mipilte in thukhun zahtak uh in thupi ngaihsut tawntunguh hi. Na asep uh teh thukhun tawh kituak maw kituak lo cih pen kidawm uh in amau le amua kisit phapha pial uh hi. Thu neihna kilang lek lua om a sak uh leh “checks and balances” a hih keileh “separation of powers” bawl pah lianlian uh hi. Kawlgam, Zogam, Zomi makai thuneite pen thukhunte tungah om nuam den citciat thei uh hi.\nMi dangte khialhna khat pen thu khen nuam teisam napi a mau makaite khialhna checks kibawl leh za nuam lo mawk uh hi. Zomite kipawlnate ah checks and balances cih pen na lianpi i sep zawh nai loh hang kisin in zat huai mahmah hi. Thukhun bylaws tungah thunei in gup nop tuam paih nop tuam a nei tawntung makai Zomi sungah kitam simsim lai hi. *Hih pen Zomite in mi i bat lohna sal lungsim ahi hi* Khat Thang\nPrevious: Pasal te deihtheih numei te… ~ Zomi Quavadis\nNext: Exercise kimawlmawlte akhuak siangzaw


url: =Khaipi na Zo kam-English Dictionary App vawt « Nikonghong\nHome » Computer » Khaipi na Zo kam-English Dictionary App vawt\nGermany ngam ah pilna sin ahi Pa Thang Cin Dal (Thuklai) le Nu Niang Khan Huai ii tapa, Tg. Tual Khan Khai (Thomas Khaipi) na Android phone sung zak thei tu English pan Zo kam nam 3 dictionary app khat vawt aa, Android phone nei theampo na manh piak kul ngawl in download vawt thei ci in Chinworld Media te na son hi.\nAma sia Germany ngam Applied Science University, Hamburg ah Computer Science a sin saangpatang khat hi aa, Software Engineer a seam khat hi. Ama vawt Android app sia Zodict ci in min vaw aa, Android OS Version 2.2x Foryo (API level 8) pan kipan a khaak bel suak ahi Android 4.2 Jelly Bean (APL Level 17) ciang a zangh phone theampo sung ki zangh thei ci hi.\nHi Android app a vawtna ii a ngiimna sia Chin state, Zomi le Zo kam te a bo thathong ngawl natu hi aa, a mission sia (1) Zo kam ol tak sin thei natu (2) Zomi te ki laklaw, ih kam ih ki sin sak thei natu (3) Zo mi te ih kam ih zaatak, ih pau nop natu, Zomi te kilaklaw minamdang kam zangh ngawl in thu ih son thei natu – ci teng hi.\nA app sung ah Lai Zo (Falam) kam, Halkha kam le Tedim kam ki hel hi. Lai Zo kam sia Sya Van Kyi ii vawt English-Chin Dictionary la in zangh aa, belap tu akisamh teng Global Falam Youth Organization (GFYO) te na hu hi. Halkha kam sia Dr. Van Bik ii vawt ahi English-Chin Dictionary la in zangh aa, Tedim kam sia Zomi Christian Literature Society (ZCLS) ii vawt dictionary sia zangh hi.\nZo kam dang ahi, Asho, Cho, Mizo, Kuki, Khumi le Zo kam dang tatuam te ii dictionary te zong ka belap nuam lai aa, ka zon saan hi. Zo kam dang dictionary vawt sa a om theampo ka welcome hi ci in Khaipi na son hi.\nAndroid phone ahi ngawl, Iphone, Blackberry phone, Window Mobile phone zangh te ii zak thei tu zong ka vawt nuam hi, ahihang sum tam mama bo tu aa, hun zong tam mama zak kul tu ahikom haksa mama hi ci in Khaipi na son hi.\nhttp://www.zodictinary.com zong Khaipi ii vawt hi aa, 2007 kum in a vawt hi. Tu a vawt Google Android App sia January 15, 2013 ni pan kipan ki zangh thei aa, a vawt zawk nipi 2 sung mihing 3600 na download zo ci in Chin WorldMedia te na son hi. Android phone pan download a vawt nuam po, Google Play pan ki download thei aa, zonna (search) Chin Zomi Dictionary ahi buale Laizo Falam Dictionary ci in ki zong thei hi. Computer taw website pan a en nuam te http://www.androidpit.com/en/android/market/apps/app/com.kp.zodic/English-Myanmar-Dictionary pan ki en thei hi.\nDoppha: Chinworld Media\nTags: Thomas Khaipi\nBy thawngno in Computer, Lai & Kampau, Pilna, Sizang on February 4, 2013 .\n← ပဋိပကၡဖန္တီးသူေတြ အဆံုးသတ္ရဲတဲ့ သတၱိ ရွိဖို႔လို\tခ်င္းေတြအေၾကာင္း ခ်င္းေတြကေရးၾကစို႔ →


url: =De Lacy Fiona Top in Taupe | REVOLVE\nUnfavorite De Lacy Fiona Top in Taupe in Taupe\nShare Fiona Top in Taupe on Facebook (opens in a new window)\nShare Fiona Top in Taupe on Twitter (opens in a new window)\nShare Fiona Top in Taupe on Pinterest (opens in a new window)\nShare Fiona Top in Taupe on Google (opens in a new window)\nRevolve Style No. DELC-WS76\nManufacturer Style No. SP17015\nFiona Top in Taupe


url: =Max 19. Juli 2014 um 23:45\nHi hi hi. Die Farbe kommt auch hin.


url: =Made by Dawn Petal Top in Mauve | REVOLVE\nfavorite Made by Dawn Petal Top in Mauve\nShare Petal Top in Mauve on Facebook (opens in a new window)\nShare Petal Top in Mauve on Twitter (opens in a new window)\nShare Petal Top in Mauve on Google (opens in a new window)\nRevolve Style No. MDWN-WX54\nManufacturer Style No. 219011309


url: =DAVID IN PASIAN SATHAU-NILHSA ZAHTAK - TUNGZANG NEWS\nDAVID IN PASIAN SATHAU-NILHSA ZAHTAK\nSamuel Laibu pen a tomin gen leng – siampiSamuel, Israel kumpi masapen Saul leh Israel kumpi thupipente laka khat David thu a kigelhna laibu ahi hi.\nSamuel a teek ciangin a nungzui thei ding a tate muanhuai sa lo uh ahih manin Israel mipite in kumpi ngen uh a, Pasian in Amah muanglo hi, ciin a lungkimlohna, lim nget lua uh ahih man piak dingin Samuel tungah genna kimu hi (1 Sam. 8). Tua ciangin kumpi dingin Saul hong kitel a, Pasian in zangin, na lianpi zong sem hi. Ahi zongin Pasian thu sangin ama thu hong thupingaihsut luat ciangin Pasian lungkim lo a, nawlkhinin, a taang dingin David teel a, siampi Samuel sathau nilhsak hi (a tangthu i theihsa ahih manin tamgen kei mai ni).\nHun hong paitoto-in, Filistiate tawh Israelte a kidona uh, Saul leh Jonathan hun nunung lam Samuel Masa 31 sungah kimu hi. Samuel Nihna i sim ciangin Saul galkap khat leh David kihona tawh kipan a, David in amah thah a sawm “Pasian sathau-nilh” Saul a itna thu kimu hi.\nSaul in galkap/tangvalpa kiangah amah that dinga a sawlna thu leh a thahna thu tangvalpa in David kiangah a gen ciangin David heh hi. Tangvalpa in Saul khutbulh leh kumpi lukhu tawh David kiang a tunpih pen David a lungdam mahmah dingin lamen kha ding hi. Bang hang hiam cih leh, kumpi Sual in David bangzahvei hiam thah sawm a, haksatna tampi bawl ahih manin David adingin Sual a sih pen a lungdamhuai ding tawh kibang takpi mah hi!\nDavid ngaihsutna tawh kilehngat hi. David in Pasian sathau-nilhsa mi pen zahtak hi. Tamveipi that nuam loin na paisan khin hi. Tangvalpa in a thah nop luat mana Saul pen a that zong hi lo a, that dinga Saul in a sawl mana a that hizaw hi. Ahi zongin David in, “Topa’ sathau nilhpa a that dingin na khut na liik khiat ding na lauloh a bangci thu ahi hiam?” ci hi. Tua ciang tangvalte samin, “Pai in; amah thatlum in!” ci lai mawk hi (n. 14,15).\nDavid in amah that ding a delhdelhpa, hoih loin Pasian in taisan cih thei mah leh nopneh lo, zawhthawh bawl loin, Pasian in a zat hun lai mah phawkin, tua hunte mangngilh lo hi. “Pasian sathau-nilh” ahihna pen zahtak hi. A taktakin ci leng, David pen Saul sangin thahatzaw, pilzaw, siamzaw, galhangzaw, mipi pahtakna zong ngahzaw kha ding a, tuate pen kisak theihna leh Pasian sathau-nilhsa Saul zawhthawhna in zang lo hi (Pasian sathau-nilhlohte tungah a gamtat dan bel thu tuampi hi).\nTuhun Khristiante lakah hih David lungsim bang i kisapna ciang om hi. Pastor, evangelist, missionary, adgte. ni khat zong a sem ngei lo, ahih kei leh a sem nuam lo pawlkhat in, ei hihna kithei loin Pasian sathau-nilhsate tungah ngaihsutna hoih lo, kammal kilawm lo leh gamtatzia kilawm lo pipi kizang kha thei hi. Laitan, neih le lam, in le lo, pilna-siamna, leh theihna lamah amau sangin lianzaw leh mite zahtak zawk i hi phial zongin, tuate pen Pasian sathau-nilhsate taih nading, engbawl, zawhthawh bawl nading hi lo cih i phawk ding kisam mahmah a, i zat khelhloh ding thupi hi.\nEvan. Lang Do Khup in a thugenna khatah, “Ken Pasian thu genna a ka pai kawikawina leh ka thugennate ah Pasian nasemte taihtaih lo, lang bawl lo ka hih manin kei tungah zong kuama’n haksatna lua hong bawl lo uh hi” ci hi. Pasian mite a zahtak siamna in amah zong mite’ zahtak suaksak cihna ahi hi.\nDavid mah bang a Pasian sathau-nilhsa mite siatna, sihna, guallelhna a thuak(pih), Pasian sathau-nilh mite a gensia leh a langbawl hi lo a, Pasian adinga a kisapna uah a huh leh kithuahpih thei ciat dingin hih thu a sim mimal kim Pasian in a thakin thupha hong pia hen. Amen.


url: =Malaysia gamsung ansai te ah gammi tebek anhuanding in kizatsawm :: ZOMI DAILY\nposted on 23 June 2018 at 6:27 pm Lomkholna: Malaysia, News, Sawltak, World\nMalaysia gamsung aom ansai “Food Premises” khempeuh ah maikum 2019 January 01 ni akipan anhuan nasem dingin gamdangmi kiphal nawnloding, Local Malaysian gammi tebek ki semsakding cih ki tangkokhia hi.\nZanni in Malaysia Human Resources Minister M. Kulasegaran in atangkokhiat hi a, tuabangthu aki tangkokhiatna tungtawn in ansainei Restaurant leh Coffee Shop Owner te lunghimawh mahmah uhhi.\nMalaysian Muslim Restaurant Owners Association president Ayoob Khan Muhamad Yakub inzong hih tangkona tungtawn in lamdang kasavat a, ka linglawng mahmah hi ci’n genkhia hi. Tuaban ah hihbangvai pen Government in Stakeholders tetawh kikumphot in, tuakhit ciangin vaihawmding kisam hi ci’n genkhia hi.\nIndian Muslim Restaurants te ah Malaysia gammi te nasemding in cialding pen hamsa mahmah hi. Tua ahih manin atamzaw Indian Muslim Restaurants tepen gampualam South Indian panin kikawm in na kisemsak hi.\nSouth India gampanin anhuan nasem akicial tepen khasum zong tamluapi piakkullo in, tuaban ah nasepzia pen amautawh lempen hi ci’n President Ayoob in genkhia hi.\nMalaysia-Singapore Coffee Shop Proprietors General Association president Ho Su Mong inzong hihvai tawh kisai in ahun tomnosung in Local Malaysian gammibek anhuansakding cihpen hamsa mahmahding hi. An hoihtak ahuantheiding pen kumkhat kumnih sungbang hoihtak sinsakphot kul uhhi.\nMaikumthak ah Local tebek an huansakding cihpen ahun tomlua mahmah hi. Ataktak in Local Cook akicing in kingahthei hileh kisemsaknuam mahmah hi ci’n genkhia hi.\nLamgei ansai neuneu, Hawker, Street Food Stall te ah ahihleh anhuan mikhat khawngbek hilel a, tuate adingin bangmah aphamawhlua omloding hi. Ahi zongin ansai agolpi te ah anhuan nasem tampi akicial ahih manin tuate adingin baihvatlo dinghi ci’n genbeh hi.\nTuabek thamlo Malaysian gammi tepen Blue Collar Job nasep ahi anhuan “Cook” cihkhawngpen a utlua tamlo uh a, a utsunsun tezong khasum tampipi ngen uhhi.\nAdiakdiak in Johor Baru khawng aom Coffee Shop te ah anhuan nasemdingpen khasum RM3000, RM4000 bang kipia hi. Ahi zongin Local Malaysian te’n tuazah khasum tawh asep uhsangin Singapore ah paiphei in nasem le uh khasum tamzawlai ahih manin, Malaysian te kuamah in Johor Baru ah semnuamlo uhhi ci’n genkhia hi.\nMore: Poland gampan €50 Million leitawi in Myanmar gamsung ah zatding meiphelh mawtaw 65 kileiding\nMalaysia gamsung aom ansai te ah Local gammi tebek anhuan sakding cihvaitawh kisai in tulaitak kiciak ngeingai hi. Tuabangin Local Malaysian tebek anhuan nasemding in kizang takpileh gamdangmi te tampitak in nasep aki suplawh theiding dinmun himawk hi. Malaysia gamsung ansai Local Restaurant te ah nasem tepen gamdangmi vive hizaw uhhi. Adiakdiak in Indonesia, Bangladesh, Myanmar, India cihpan gamdangmi nasem tamphadiak a, Malaysian gammi te’n semnuamlo ahih manin Cook, Waiter, Cleaner cihtepen gamdangmi te vive in asemzaw ahihi. Anhuansiam Cook, Chef te’n nasepdang ngaihsut pianpian akul khadiam? Sawltak #zomidaily\nPrevious: Lungsim an\nNext: Ih nuntakna ah a thupi penpen thute ~ Khup Lian Thang


url: =Описание блока питания для HP Pavilion ze4239 TopON TOP-DT01S\nЗарядное устройство для HP Pavilion ze4239 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.